**Zmluva o dielo**

č. [●]

uzatvorená podľa ustanovenia § 269 ods. 2 a § 536 a nasl. Obchodného zákonníka,

medzi zmluvnými stranami

|  |  |
| --- | --- |
| **Objednávateľ** |  |
| Názov: | **Hlavné mesto Slovenskej republiky Bratislava** |
| Sídlo: | Primaciálne námestie 1, 81499 Bratislava - mestská časť  Staré Mesto |
| Štatutárny orgán: | Ing. arch. Matúš Vallo, primátor |
| IČO: | 00 603 481 |
| IČ DPH | SK2020372596 |
| DIČ: | 2020372596 |
| Bankové spojenie IBAN.: | [*bude doplnené pred podpisom zmluvy*] |
| SWIFT (BIC) | [*bude doplnené pred podpisom zmluvy*] |
| IBAN: | [*bude doplnené pred podpisom zmluvy*] |
| (ďalej aj ako „**Objednávateľ**“) | |

|  |  |
| --- | --- |
| **Zhotoviteľ** |  |
| Názov: | *[doplní uchádzač]* |
| Sídlo: | *[doplní uchádzač]* |
| Zápis v registri: | *[doplní uchádzač]* |
| Štatutárny orgán: | *[doplní uchádzač]* |
| IČO: | *[doplní uchádzač]* |
| IČ DPH: | *[doplní uchádzač]* |
| DIČ: | *[doplní uchádzač]* |
| Bankové spojenie: | *[doplní uchádzač]* |
| SWIFT (BIC): | *[doplní uchádzač]* |
| IBAN: | *[doplní uchádzač]* |
| (ďalej aj ako „**Zhotoviteľ**“) |  |

**PREAMBULA**

Nakoľko,

1. Objednávateľ má v záujme vykonať komplexnú obnovu Budovy (ako je tento pojem definovaný nižšie), ktorej súčasťou je rekonštrukcia a modernizácia energetického hospodárstva a niektorých ďalších prvkov vybraného súboru budov vo vlastníctve Hlavného mesta Slovenskej republiky Bratislava (ďalej aj ako „**Projekt**“);
2. Za účelom rekonštrukcie Budovy (a ďalších budov, ktorých rekonštrukcia nie je predmetom tejto Zmluvy) Objednávateľ vyčlenil v rozpočtu hlavného mesta SR Bratislavy na roky 2019 – 2021 požadované na finančné krytie zvýšených nákladov a túto časť Projektu bude financovať z vlastných finančných prostriedkov;
3. Dňa *[bude doplnené pred podpisom zmluvy]* bola zo strany Objednávateľa vyhlásená verejná súťaž podľa zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení na obstaranie nadlimitnej zákazky „Rekonštrukcia vybraných budov vo vlastníctve Hlavného mesta Slovenskej republiky Bratislava – Balík 03*“*, ktorej oznámenie bolo uverejnené vo Vestníku verejného obstarávania č. *[bude doplnené pred podpisom zmluvy]* pod označením *[bude doplnené pred podpisom zmluvy]* a v Dodatku k Úradnému vestníku Európskej únie *[bude doplnené pred podpisom zmluvy]* zo dňa *[bude doplnené pred podpisom zmluvy]* (ďalej aj ako „**Súťaž**“);
4. Ponuka Zhotoviteľa predložená do Súťaže bola na základe kritérií Súťaže vyhodnotená ako úspešná a Objednávateľ túto Ponuku Zhotoviteľa prijal;

tak sa Zmluvné strany dohodli a uzatvárajú túto Zmluvu v nasledovnom znení:

1. **ÚVODNÉ USTANOVENIA**
   1. **Definície**

V tejto Zmluve budú mať nasledovné výrazy a slová napísané s veľkým začiatočným písmenom nižšie uvedený význam:

**„Autorský zákon“** znamená zákon č. 185/2015 Z. z. Autorský zákon v znení neskorších predpisov.

**„Budova“** znamená samostatný stavebný objekt tvoriaci samostatnú prevádzkovú alebo správnu jednotku vo vlastníctve, správe alebo inom užívaní Objednávateľa alebo ním zriadených organizácií alebo iných samostatných jednotiek, ktoré sú bližšie špecifikované a popísané v Špecifikácii predmetu zákazky.

**„Dielo“** znamená vykonanie všetkých opatrení v rámci Budovy, ako sú opísané v  Špecifikácii predmetu zákazky a Návrhu Zhotoviteľa, a ktoré majú byť Zhotoviteľom v súlade s Ponukou Zhotoviteľa a vypracovanou Dokumentáciou Zhotoviteľa vyhotovené, dodané a sprevádzkované podľa tejto Zmluvy.

**„Dokumentácia Zhotoviteľa“** alebo jednotlivo **„Dokument Zhotoviteľa“** znamená všetky výpočty, výkresy, príručky, projektové dokumentácie, modely, počítačové programy (software) a akékoľvek iné dokumenty, ktoré majú byť dodané a/alebo predložené Zhotoviteľom podľa tejto Zmluvy.

**„Harmonogram plnenia“** znamená harmonogram prác a dodávok v zmysle Prílohy č. 1 tejto Zmluvy, v ktorom je uvedený rozsah prác a dodávok, ktoré sa majú vykonať a lehoty, počas ktorých sa majú práce a dodávky vykonať.

**„Lehota vykonania Diela“** znamená lehotu na vykonanie Diela uvedenú v bode 3.4.2 tejto Zmluvy.

**„Návrh na plnenie kritérií“** znamená návrh na plnenie kritérií podľa Ponuky Zhotoviteľa, ktorý tvorí Prílohu č. 2 Zmluvy, t. j. časť Ponuky Zhotoviteľa, ktorú Zhotoviteľ predložil do Súťaže v časti označenej ako „Príloha č. C.1 Návrh na plnenie kritérií“ vypracovaný v súlade so Súťažnými podkladmi.

**„Návrh Zhotoviteľa“** znamená návrh technického riešenia rekonštrukcie Budovy (Diela), ktoré Zhotoviteľ predložil v rámci svojej Ponuky Zhotoviteľa do Súťaže. Návrh Zhotoviteľa tvorí samostatnú súčasť tejto Zmluvy ako Príloha č. 3.

**„Občiansky zákonník“** znamená zákon č. 40/1964 Zb. Občiansky zákonník v znení neskorších predpisov.

**„Obchodný zákonník“** znamená zákon č. 513/1991 Zb. Obchodný zákonník v znení neskorších predpisov.

**„Objednávateľ“** znamená osobu menovanú ako objednávateľ v záhlaví tejto Zmluvy. Správu Budovy môže vykonávať správca, ktorého je Objednávateľ oprávnený poveriť výkonom niektorých činností podľa tejto Zmluvy. V prípade, kedy Objednávateľ Zhotoviteľovi oznámi, že niektorými činnosťami poveril správcu Budovy resp. iné poverené osoby, tieto budú vystupovať, ako osoby Objednávateľa.

**„Odborníci“** znamenajú osoby menované ako odborníci uvedené v Prílohe č. 6 tejto Zmluvy.

**„Ponuka Zhotoviteľa“** znamená ponuku, ktorú Zhotoviteľ predložil do Súťaže, a na základe ktorej bol Zhotoviteľ v Súťaži vyhodnotený ako úspešný uchádzač. Ponuka Zhotoviteľa bola v súlade so Súťažnými podkladmi prevedená do tejto Zmluvy, ako jednotlivé časti Ponuky Zhotoviteľa: Príloha č. 2 – Návrh na plnenie kritérií, Príloha č. 3 – Návrh Zhotoviteľa, Príloha č. 5 – Zoznam Subdodávateľov, Príloha č. 6 – Zoznam Odborníkov. Pokiaľ sa v tejto Zmluve nachádza odkaz na Ponuku Zhotoviteľa, má sa tým namysli podľa kontextu Návrh na plnenie kritérií, Návrh Zhotoviteľa, Zoznam Subdodávateľov a/alebo Zoznam Odborníkov, poprípade ktorákoľvek z časti Ponuky Zhotoviteľa (aj celá Ponuka Zhotoviteľa) tak, ako bola predložená do Súťaže.

**„Právne predpisy“** znamenajú všetky všeobecne záväzné právne predpisy Slovenskej republiky a Európskej únie, vrátane všetkých smerníc a nariadení každej legálne ustanovenej verejnej správy. Právne predpisy zahŕňajú aj Technické normy. Právne predpisy zahŕňajú aj všetky medzinárodné zmluvy, ktorými je Slovenská republika viazaná.

**„Preberací protokol k Dielu“** znamená preberací protokol k Dielu vydaný podľa bodu 3.6.1. tejto Zmluvy.

**„Projekt“** má význam uvedený v bode A) Preambuly;

**„Stavebný zákon“** znamená zákon č. 50/1976 Zb. o územnom plánovaní a stavebnom poriadku v znení neskorších predpisov.

**„Subdodávateľ“** je hospodársky subjekt, ktorý uzavrie alebo uzavrel so Zhotoviteľom písomnú odplatnú zmluvu na plnenie určitej časti tejto Zmluvy.

**„Súťaž“** má význam uvedený v bode C) Preambuly tejto Zmluvy*.*

**„Súťažné podklady“** znamenajú súťažné podklady pre Súťaž.

**„Špecifikácia predmetu zákazky“** znamená Prílohu č. 4 tejto Zmluvy. Špecifikácia predmetu zákazky špecifikuje účel, rozsah a technické a iné kritériá a požiadavky na Dokumentáciu Zhotoviteľa, Dielo a ostatné plnenia tejto Zmluvy tak, ako ich Objednávateľ definoval v časti B. Opis predmetu zákazky Súťažných podkladov a príslušných prílohách tejto časti Súťažných podkladov.

**„Technické normy“** znamenajú technické normy (STN, EN) a ISO normy, najmä tie uvedené v Špecifikácií predmetu zákazky a/alebo v Návrhu Zhotoviteľa, vzťahujúce sa na akékoľvek práce na Diele, samotné Dielo, materiály a/alebo Technologické zariadenia ako aj ostatné normy uvedené v Špecifikácii predmetu zákazky alebo normy definované Právnymi predpismi.

**„Technologické zariadenia“** znamenajú prístroje, stroje a technologické zariadenia, ktoré majú tvoriť alebo tvoria súčasť Diela (ak také sú).

**„Vyššia moc“** znamená takú prekážku, ktorá nastala nezávisle od vôle povinnej Zmluvnej strany a bráni jej v splnení jej povinností, pokiaľ nemožno rozumne predpokladať, že by povinná Zmluvná strana túto prekážku alebo jej následky odvrátila alebo prekonala a taktiež, že by v čase vzniku záväzku túto prekážku predvídala; za Vyššiu moc sa na účely tejto Zmluvy považujú výlučne nasledovné okolnosti (v každom prípade za podmienky, že spĺňajú vyššie uvedené definičné znaky): vojna, sabotáž, teroristické akcie, blokáda, štrajk, epidémia, nukleárna explózia, radiácia, chemická alebo biologická kontaminácia, havária lietadla a živelné pohromy (zemetrasenie, zosuv pôdy, požiar, potopa, búrka, víchrica, výbuch sopky, lavína, krupobitie, sucho). Pre vylúčenie pochybností platí, že za Vyššiu moc sa nikdy nepokladajú zmeny ekonomického, politického, finančného alebo menového rázu, zmena hospodárskych pomerov niektorej Zmluvnej strany alebo Subdodávateľa, nevydanie alebo zamietnutie vydania akéhokoľvek rozhodnutia orgánu verejnej moci.

**„Zákon o verejnom obstarávaní“** znamená zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**„Záručná doba“** znamená záručnú dobu podľa bodu 4.3 tejto Zmluvy.

**„Záruka“** znamená záruku za to, že Dielo a jednotlivé Technologické zariadenia, budú mať počas Záručnej doby vlastnosti (akosť) dohodnuté v tejto Zmluve, ako aj vlastnosti obvyklé s prihliadnutím na ich povahu. Záruka je bližšie popísaná v bode 4.3 tejto Zmluvy.

**„Zhotoviteľ“** znamená osobu menovanú ako zhotoviteľ v záhlaví tejto Zmluvy.

**„Zmluva“** znamená túto zmluvu o dielo v znení všetkých jej príloh a doplnení.

**„Zmluvná cena“** znamená spoločne znamená cenu, za vyhotovenie a dokončenie Diela a odstránenie akýchkoľvek vád Diela a poskytnutie ostatných plnení  súvisiacich s vykonaním Diela na základe tejto Zmluvy v EUR bez DPH uvedenú v bode 4.1.2 tejto Zmluvy.

**„Zmluvná strana“** znamená Objednávateľa alebo Zhotoviteľa podľa kontextu. V prípade označenia ako Zmluvné strany, zahŕňa tento pojem aj Objednávateľa aj Zhotoviteľa.

* 1. **Výklad Zmluvy a pojmov**
     1. Ak z kontextu Zmluvy nevyplýva niečo iné alebo v Zmluve nie je vyslovene uvedené inak, pre výklad Zmluvy a pojmov platia nasledovné pravidlá:
        1. slová v jednotnom čísle zahŕňajú aj ich množné číslo a naopak;
        2. slová v mužskom rode zahŕňajú aj ich ženský rod a naopak;
        3. názvy bodov alebo nadpisy alebo vysvetľujúce poznámky, ktoré sa uvádzajú v tejto Zmluve, slúžia iba pre lepšiu orientáciu a pri vysvetľovaní podstatných podmienok a ustanovení tejto Zmluvy sa nebudú brať do úvahy;
        4. prílohy Zmluvy tvoria jej neoddeliteľnú súčasť, pričom v prípade rozporov medzi textom Zmluvy a znením príloh Zmluvy platí poradie záväznosti dokumentov podľa bodu 1.3 tejto Zmluvy;
        5. deň sa rozumie kalendárny deň, a pracovný deň sa rozumie každý pracovný deň okrem soboty, nedele a štátnych sviatkov v Slovenskej republike;
        6. osobou sa rozumie aj právnická aj fyzická osoba, vrátane jej právneho nástupcu.
  2. **Poradie záväznosti dokumentov**

Ustanovenia tejto Zmluvy a jej príloh je potrebné vykladať, ako vzájomne sa doplňujúce a vysvetľujúce, t. j. opomenutia záväzkov v nadradených dokumentoch nespôsobujú zánik záväzkov ustanovených v dokumentoch nižšej záväznosti. Pre účely výkladu a interpretácie tejto Zmluvy a jej príloh budú mať nižšie uvedené dokumenty nasledovné poradie záväznosti:

* + - 1. Zmluva;
      2. Návrh na plnenie kritérií;
      3. Návrh Zhotoviteľa;
      4. Špecifikácia predmetu zákazky a vysvetlenia Súťažných podkladov;
      5. Zoznam Subdodávateľov a Zoznam Odborníkov,
      6. Formuláre a ostatné dokumenty vypracované Zhotoviteľom.
  1. **Predmet Zmluvy**
     1. Predmetom tejto Zmluvy sú najmä, nie však výlučne, nasledovné záväzky Zhotoviteľa:
        1. Zhotoviteľ je povinný v súlade s touto Zmluvou vypracovať a odovzdať všetku Dokumentáciu Zhotoviteľa uvedenú v Zmluve a odstrániť na Dokumentácií Zhotoviteľa všetky vady;
        2. Zhotoviteľ je povinný v súlade s touto Zmluvou vyhotoviť, dodať, nainštalovať a sprevádzkovať pre Objednávateľa Dielo v súlade s Ponukou Zhotoviteľa, Špecifikáciou predmetu zákazky, Zmluvou a Právnymi predpismi, a odstrániť na Diele akékoľvek vady;
        3. Zhotoviteľ je povinný riadne vyhotovené a dokončené Dielo Objednávateľovi v Lehote vykonania Diela odovzdať v súlade s postupmi a podmienkami podľa tejto Zmluvy;
     2. Predmetom tejto Zmluvy sú najmä, nie však výlučne, nasledovné záväzky Objednávateľa:
        1. Objednávateľ je povinný v súlade s touto Zmluvou Zhotoviteľovi poskytnúť všetku súčinnosť tak, aby Zhotoviteľ mohol Dokumentáciu Zhotoviteľa a Dielo a/alebo ktorúkoľvek časť plnenia na základe tejto Zmluvy vykonať riadne a včas;
        2. Objednávateľ je povinný v súlade s touto Zmluvou za riadne vykonané Dielo a ostatné plnenia na základe tejto Zmluvy, Zhotoviteľovi zaplatiť Zmluvnú cenu;
        3. Objednávateľ je povinný riadne vykonané Dielo a ostatné plnenia podľa tejto Zmluvy v súlade s ustanoveniami tejto Zmluvy prevziať.
     3. Predmetom tejto Zmluvy je aj úprava všetkých ostatných práv a povinností Zmluvných strán spojených s riadnym plnením tejto Zmluvy alebo v súvislosti s ňou.

1. **PROJEKTOVANIE A DOKUMENTÁCIA ZHOTOVITEĽA**
   1. **Dokumentácia Zhotoviteľa**
      1. Zhotoviteľ vypracuje a bude zodpovedný za všetku Dokumentáciu Zhotoviteľa, ktorú je povinný zhotoviť podľa tejto Zmluvy, Špecifikácie predmetu zákazky, Návrhu Zhotoviteľa alebo Právnych predpisov a za jej súlad s Ponukou Zhotoviteľa, Špecifikáciou predmetu zákazky, Návrhom Zhotoviteľa, Zmluvou a Právnymi predpismi. Pokiaľ táto Zmluva neustanovuje vo vzťahu k určitej časti Dokumentácie Zhotoviteľa osobitne inak, Zhotoviteľ je povinný odovzdať finálne znenie (po príslušnom preskúmaní zo strany Objednávateľa v prípadoch, v ktorých sa vyžaduje) akejkoľvek Dokumentácie Zhotoviteľa v troch (3) vyhotoveniach v tlačenej forme a v jednom (1) vyhotovení v elektronickej podobe vo formátoch požadovaných Špecifikáciou predmetu zákazky, Ponukou Zhotoviteľa alebo inak definovanou touto Zmluvou, vždy však najmenej vo formáte pdf. a pre výkresové a projektové časti aj vo formáte dwg., textové časti aj vo formáte doc. (word) a tabuľkové časti aj vo formáte xls. (excel).
      2. Každý dokument, ktorý znamená Dokumentáciu Zhotoviteľa a vyžaduje sa jeho preskúmanie podľa Špecifikácie predmetu zákazky a/alebo tejto Zmluvy bude predložený Objednávateľovi na preskúmanie 1x v tlačenej a 1x v elektronickej forme. Odo dňa, kedy Objednávateľ dostane Dokument Zhotoviteľa má Objednávateľ 20 dní na preskúmanie Dokumentu Zhotoviteľa, ak nie je v Zmluve osobitne uvedené inak. V rámci lehoty na preskúmanie má Objednávateľ povinnosť vydať Zhotoviteľovi oznámenie, že nenašiel na Dokumente Zhotoviteľa nedostatky, ktoré by boli v rozpore so Zmluvou alebo, že Dokument Zhotoviteľa nespĺňa požiadavky podľa Zmluvy s konkrétnym uvedením všetkých požiadaviek, ktoré nespĺňa. Ak Dokument Zhotoviteľa nespĺňa požiadavky Zmluvy, bude na náklady Zhotoviteľa opravený, znova predložený a znova preskúmaný v súlade s týmto bodom. Opätovné preskúmanie opraveného Dokumentu Zhotoviteľa nezbavuje Zhotoviteľa zodpovednosti za omeškanie s odovzdaním Dokumentu Zhotoviteľa a/alebo za omeškanie s iným súvisiacim plnením podľa tejto Zmluvy. Pre vylúčenie pochybností platí, že v prípade, ak bude preukázané, že k dátumu odovzdania Dokument Zhotoviteľa nespĺňal požiadavky tejto Zmluvy, má sa za to, že Zhotoviteľ sa dostal do omeškania s riadnym odovzdaním Dokumentu Zhotoviteľa ku dňu, kedy mal Zhotoviteľ podľa tejto Zmluvy odovzdať Dokument Zhotoviteľa Objednávateľovi, a to bez ohľadu na jeho následnú opravu.
      3. Ak Objednávateľ neidentifikoval v Dokumente Zhotoviteľa nedostatky, ktoré by boli v rozpore so Zmluvou, Objednávateľ o tom v  lehote na preskúmanie podľa bodu 2.1.2 Zhotoviteľovi podá vyjadrenie. Pokiaľ Objednávateľ nepodá toto vyjadrenie v príslušnej lehote na preskúmanie, Zhotoviteľ sa nedostane do omeškania s plnením povinností, ktoré sú viazané na podanie tohto vyjadrenia zo strany Objednávateľa.
      4. Vydanie potvrdenia alebo akékoľvek iné schválenie či súhlas Objednávateľa vo vzťahu k Dokumentácii Zhotoviteľa nezbavuje Zhotoviteľa žiadnej zodpovednosti. Ak sa v Dokumentácii Zhotoviteľa nájdu chyby, opomenutia, nejasnosti, rozpory, nedostatky alebo akékoľvek iné vady, tieto budú spolu s Dielom opravené na náklady Zhotoviteľa, nehľadiac na súhlasy alebo schválenia Objednávateľa podľa tohto bodu 2.1.
   2. **Úradné rozhodnutia, schválenia a súhlasy**
      1. Zhotoviteľ je povinný zaobstarať všetky povolenia, licencie, súhlasy a rozhodnutia požadované Právnymi predpismi a touto Zmluvou týkajúce sa vyhotovenia a dokončenia Diela a odstránenia akýchkoľvek vád a zaplatiť všetky dane, odvody a poplatky súvisiace s tým. Zhotoviteľ sa zaväzuje v plnom rozsahu odškodniť Objednávateľa a zabezpečiť, aby mu nevznikla škoda v dôsledku toho, že tak Zhotoviteľ opomenul urobiť.
      2. Zhotoviteľ sa najmä zaväzuje zaobstarať vydanie právoplatného stavebného či iného povolenia alebo úradného schválenia, právoplatného kolaudačného rozhodnutia na užívanie Diela ako aj akékoľvek iné potrebné úradné schválenia či rozhodnutia (v rozsahu v akom sú pre dokončenie Diela potrebné) tak, aby tým nebolo ohrozené zhotovenie a dokončenie Diela a odstránenie vád na Diele, a aby tým nebol narušený Harmonogram prác a  Lehota vykonania Diela, pričom Objednávateľ mu za týmto účelom poskytne nevyhnutnú súčinnosť pri postupe voči orgánom verejnej správy a úradom. Pre prípad potreby vydania úradných rozhodnutí a schválení platí, že Ponuka Zhotoviteľa počíta s potrebou vydania týchto rozhodnutí a schválení a primeranú časovú náročnosť tohto procesu Zhotoviteľ zohľadnil vo svojej Ponuke Zhotoviteľa.
   3. **Projektová dokumentácia Diela**
      1. Zhotoviteľ vypracuje kompletnú projektovú dokumentáciu Diela, ktorá bude vyhovovať Špecifikácií predmetu zákazky a bude v súlade s Ponukou Zhotoviteľa, a na ktorej základe bude možné postupne riadne a v súlade s Harmonogramom prác zhotoviť Dielo tak, aby bolo Dielo zhotovené pre účely Preberacieho konania podľa bodu 3.6 tejto Zmluvy. Projektová dokumentácia Diela zahŕňa nasledovné dokumenty:
         1. Projektová dokumentácia ~~pre stavebné povolenie~~ v podrobnosti dokumentácie na realizáciu stavby; a~~/alebo~~
         2. Podrobný opis technického návrhu opatrení rekonštrukcie Budovy pre časti Diela, ~~pre ktoré sa na jeho realizáciu nevyžaduje stavebné povolenie~~.
      2. Zhotoviteľ začne práce na projektovej dokumentácii Diela tak skoro, ako je to primerane možné ihneď po nadobudnutí účinnosti tejto Zmluvy tak, aby projektovú dokumentáciu Diela vyprojektoval a dokončil v súlade s Harmonogramom prác najneskôr do **6 mesiacov** odo dňa nadobudnutia účinnosti tejto Zmluvy. V tejto lehote je Zhotoviteľ povinný projektovú dokumentáciu Diela odovzdať Objednávateľovi na podanie vyjadrenia v súlade s postupmi podľa bodu 2.1 tejto Zmluvy vyššie.
      3. Zhotoviteľ je povinný vyhotoviť projektovú dokumentáciu Diela tak, aby po realizácii Diela na jej základe, bolo do najvyššej možnej miery oproti pôvodnému stavu zachované esteticko-architektonické stvárnenie Budov a ich okolia a všetkých pohľadových častí majetku Objednávateľa, na ktorých bude vykonaný akýkoľvek zásah v súvislosti s realizáciou Diela. V prípade, ak sa bude chcieť Zhotoviteľ odchýliť od pôvodného esteticko-architektonického stvárnenia akejkoľvek pohľadovej časti majetku Objednávateľa, ktorý má byť dotknutý realizáciou Diela nad rámec požiadavky podľa prvej vety, Zhotoviteľ je povinný si vopred vyžiadať písomný súhlas Objednávateľa.
      4. Objednávateľ je oprávnený poveriť výkonom kontroly prípravy projektovej dokumentácie Diela osobitnú osobu architekta Objednávateľa. V prípade, ak bude takáto osoba zo strany Objednávateľa ustanovená, Zhotoviteľ bude povinný konzultovať prípravu projektovej dokumentácie Diela s touto osobou, pričom
         1. Zhotoviteľ zapracuje všetky požiadavky poverenej osoby Objednávateľa, ak by projektová dokumentácia Diela alebo ktorákoľvek jej časť vrátane akýchkoľvek detailov nezodpovedala požiadavke na zachovanie esteticko-architektonického stvárnenia podľa bodu 2.3.3 tejto Zmluvy, inak neprimerane zasahovala do esteticko-architektonickej koncepcie Budov alebo ich okolia alebo by túto koncepciu inak narúšala alebo pokiaľ by mala byť v rozpore so Zmluvou;
         2. splnenie a zapracovanie takýchto požiadaviek môže Objednávateľ požadovať podľa bodu 2.1.2 tejto Zmluvy pred vydaním oznámenia o súladnosti projektovej dokumentácie Diela s touto Zmluvou; a
         3. zapracovanie týchto požiadaviek nebude predstavovať zmenu Diela ani zmenu rozsahu prác potrebných na vykonanie Diela a ich zapracovanie nebude mať vplyv na Zmluvnú cenu ani Lehotu vykonania Diela.
   4. **Dokumentácia skutočného vyhotovenia Diela**

Zhotoviteľ po dokončení Diela vypracuje dokumentáciu skutočného vyhotovenia Diela, ktorá bude obsahovať presné rozmery a podrobnosti prác, výkresy a akúkoľvek dokumentáciu celého Diela tak, ako bolo skutočne vykonané. ~~Tri~~ Šesť (6) vyhotoveníia dokumentácie skutočného vyhotovenia Diela v tlačenej forme a jedno vyhotovenie v elektronickej forme v súlade s požiadavkou podľa bodu 2.1.1 je Zhotoviteľ povinný odovzdať Objednávateľovi k Preberaciemu konaniu. V prípade, ak dôjde postupom podľa tejto Zmluvy k akejkoľvek zmene Diela počas trvania tejto Zmluvy, Zhotoviteľ bude vždy povinný aktualizovať a Objednávateľovi odovzdať aktualizovanú dokumentáciu skutočného vyhotovenia Diela.

1. **ZHOTOVENIE DIELA**
   1. **Osobitné podmienky vykonania Diela**
      1. Zhotoviteľ je zodpovedný za to, že Dielo, všetky materiály a Technologické zariadenia budú vyhovovať Špecifikácii predmetu zákazky, Ponuke Zhotoviteľa, Zmluve a Právnym predpisom.
      2. Zhotoviteľ nesie zodpovednosť za správne umiestnenie všetkých častí Diela v súlade so Špecifikáciou predmetu zákazky a Dokumentáciou Zhotoviteľa a špecifikami Budovy a projektovou a inou dokumentáciou Diela.
      3. Zhotoviteľ je povinný v súvislosti s realizáciou Diela zabezpečiť si na vlastné náklady a zodpovednosť pripojenie k všetkým médiám potrebným pre výkon stavebno-montážnych prác, najmä prípojku elektrickej energie, odberný bod vody a plynu. Náklady za odbery energií potrebných pre vykonanie Diela hradí v plnom rozsahu Zhotoviteľ. Ak Objednávateľovi v súvislosti s realizáciou Diela vzniknú akékoľvek náklady, Zhotoviteľ mu tieto náklady nahradí.
      4. Zhotoviteľ počas celej platnosti tejto Zmluvy nesie zodpovednosť za vyhotovenie Diela a všetky práce na Diele a akékoľvek nebezpečenstvo spojené s vyhotovovaním a prácami na Diele a akýmikoľvek inými prácami a činnosťami, ktoré je Zhotoviteľ povinný vykonať na základe tejto Zmluvy. Zhotoviteľ zabezpečí a sám bude dodržiavať primerane, ako bude v jeho zodpovednosti s ohľadom na rozsah jeho činností, nie však výlučne:
         1. aby na miesta, kde môže dôjsť k ohrozeniu života alebo zdravia nemali v čase výkonu prác prístup nepovolané osoby;
         2. označenie staveniska;
         3. poriadok a čistotu na stavenisku, v jeho okolí a na užívaných inžinierskych sieťach;
         4. bezpečnosť a ochranu zdravia všetkých osôb nachádzajúcich sa na stavenisku, a to najmä, nie však výlučne, zabezpečením bezpečnostných a zdravotných požiadaviek na stavenisku podľa zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, nariadenia vlády SR č. 391/2006 Z. z. o minimálnych bezpečnostných a zdravotných požiadavkách na pracovisko, nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, nariadenia vlády SR č. 387/2006 Z. z. o požiadavkách na zaistenie bezpečnostného a zdravotného označenia pri práci v znení neskorších predpisov, nariadenia vlády č. 104/2015 Z. z. a nariadenia vlády SR č. 281/2006 Z. z. o minimálnych bezpečnostných a zdravotných požiadavkách pri ručnej manipulácii s bremenami;
         5. požiarnu ochranu staveniska a Diela v zmysle zákona NR SR č. 314/2001 Z. z. o ochrane pred požiarmi v  znení neskorších predpisov a vyhlášky MV SR č. 94/2004 Z. z, ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb v znení neskorších predpisov, poučenie osôb nachádzajúcich sa na stavenisku o bezpečnosti a ochranu zdravia a požiarnej ochrane staveniska a Diela;
         6. aby sa všetky osoby nachádzajúce sa na stavenisku zdržali fajčenia na stavenisku mimo priestorov výhradne určených a označených Zhotoviteľom na tieto účely;
         7. predchádzanie škodám na majetku tretích osôb;
         8. na stavenisku, počas celého zhotovovania Diela, dostupnosť potrebnej Dokumentácie Zhotoviteľa potrebnej na uskutočňovanie Diela a na výkon dohľadu;
         9. pred dňom odovzdania a prevzatia Diela odstránenie všetkých technologických zariadení a vybavenia staveniska zo staveniska, nadbytočných stavebných výrobkov, a odpadu zo staveniska; toto ustanovenie sa primerane použije aj v prípade odstraňovania vád a nedorobkov.
      5. Nebezpečenstvo vzniku škody na materiáloch, Technologických zariadeniach a Diele znáša výlučne Zhotoviteľ a to až do úplného prevzatia Diela zo strany Objednávateľa podpisom Preberacieho protokolu k Dielu oboma Zmluvnými stranami v súlade s bodom 3.6 tejto Zmluvy.
      6. Zhotoviteľ je zodpovedný za nakladanie s odpadmi vrátane prípadných stavebných odpadov podľa príslušných ustanovení zákona č. 79/2015 Z. z. o odpadoch v znení neskorších predpisov, ktoré vzniknú v súvislosti s plnením tejto Zmluvy. Zhotoviteľ nesie zodpovednosť za plnenie a plní za Objednávateľa aj všetky povinnosti pôvodcu odpadu v zmysle príslušných ustanovení zákona o odpadoch. V prípade ak Objednávateľovi vznikne akákoľvek škoda v dôsledku porušenia povinností Zhotoviteľa podľa tejto Zmluvy alebo zákona o odpadoch v súvislosti s (ne)plnením akýchkoľvek povinností podľa zákona o odpadoch a príslušných vykonávacích predpisov, Zhotoviteľ odškodní Objednávateľa za akékoľvek takéto škody.
      7. Odo dňa začatia vykonávania prác na Diele je Zhotoviteľ povinný viesť stavebný resp. montážny denník (podľa povahy plnenia – v prípade montážneho denníka sa primerane budú aplikovať ustanovenia o stavebnom denníku v zmysle Stavebného zákona a príslušných vykonávacích predpisov). Pri vedení stavebného/montážneho denníka sa budú Zmluvné strany riadiť najmä ustanoveniami § 46d) Stavebného zákona a § 28 vyhlášky Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia Stavebného zákona. Stavebný/montážny denník musí byť trvale prístupný všetkým pracovníkom podieľajúcim sa na vykonávaní Diela a kontrolným orgánom na vopred dohodnutom mieste na stavenisku. Vedenie stavebného/montážneho denníka sa končí dňom, keď sú odstránené všetky vady a nedorobky na Diele. Žiadny súhlas alebo zápis Objednávateľa vo vzťahu k Dielu alebo postupe prác na Diele nezbavuje Zhotoviteľa žiadnej zodpovednosti. Ak sa na Diele nájdu chyby, opomenutia, nejasnosti, rozpory, nedostatky alebo akékoľvek iné vady, tieto budú spolu s Dielom opravené na náklady Zhotoviteľa, nehľadiac na súhlasy alebo schválenia Objednávateľa uvedené v stavebnom/montážnom denníku alebo inak udelené zo strany Objednávateľa.
      8. Po nainštalovaní a sprevádzkovaní Diela, avšak ešte pred Preberacím konaním, je Zhotoviteľ v súlade s Návrhom Zhotoviteľa povinný ohľadom plynulého, bezpečného a riadneho prevádzkovania Diela (v rozsahu v akom je to potrebné s prihliadnutím na povahu častí tvoriacich Dielo, najmä užívanie jednotlivých Technologických zariadení) zaškoliť potrebný personál Objednávateľa. Zaškolenie personálu prebehne v slovenskom jazyku alebo českom jazyku resp. Zhotoviteľ zabezpečí pri zaškolení prekladateľa do slovenského jazyka alebo českého jazyka.
   2. **Kontrola vykonávania Diela, spolupráca, súčinnosť a koordinačné pracovné stretnutia**
      1. Objednávateľ je oprávnený kontrolovať postup Zhotoviteľa pri zhotovovaní Diela. Zhotoviteľ poskytne Objednávateľovi všetku súčinnosť pri vykonávaní kontroly podľa tohto bodu. Vykonanie kontroly zo strany Objednávateľa Zhotoviteľa nezbavuje žiadnej povinnosti alebo zodpovednosti.
      2. Zhotoviteľ je povinný na vyžiadanie poskytnúť Objednávateľovi všetky potrebné informácie ohľadom postupu vykonávania Diela. Tým nie je dotknuté ustanovenie bodu 3.3 tejto Zmluvy pojednávajúce o povinnosti Zhotoviteľa predkladať pravidelné správy o postupe prác. Zhotoviteľ a Objednávateľ sú povinní vzájomne si poskytnúť, primeranú súčinnosť nevyhnutnú k riadnemu vyhotoveniu a dokončeniu Diela vrátane súčinnosti pri spoločnom postupe voči orgánom verejnej moci a akýmkoľvek iným subjektom (ak bude potrebné).
      3. Objednávateľ je v prípade potreby oprávnený zvolať koordinačné pracovné stretnutie so Zhotoviteľom. Objednávateľ je povinný termín a miesto pracovného stretnutia oznámiť (aj emailom) Zhotoviteľovi najmenej tri (3) dni pred jeho uskutočnením. Zhotoviteľ sa zaväzuje zúčastniť a zabezpečiť účasť poverených osôb Zhotoviteľa na zvolanom pracovnom stretnutí pokiaľ mu bol oznámený termín jeho konania v stanovenom predstihu. Objednávateľ spolu s oznámením termínu a miesta konania pracovného stretnutia Zhotoviteľovi oznámi aj témy resp. body plánovaného pracovného stretnutia.
      4. Pokiaľ by činnosť tretích osôb Objednávateľa v Budove mala znemožňovať alebo brániť Zhotoviteľovi v prístupe do Budovy a/alebo vo vykonávaní Diela, alebo ak by takáto činnosť mala spôsobiť škodu na akýchkoľvek Technologických zariadeniach alebo materiáloch Zhotoviteľa, Objednávateľ sa zaväzuje vynaložiť všetko primerané úsilie na zabránenie tejto škody a na zabránenie alebo zmiernenie následkov takejto činnosti. Za činnosť tretích osôb v Budove však Objednávateľ nepreberá žiadnu zodpovednosť.
      5. V prípade, ak niektorá Zmluvná strana bude považovať poskytnutie súčinnosti druhej Zmluvnej strany za nedostatočné, je povinná o tom písomne informovať druhú Zmluvnú stranu. V opačnom prípade sa bude mať za to, že súčinnosť podľa tejto Zmluvy bola poskytnutá riadne.
      6. V prípade, ak bude na splnenie akejkoľvek povinnosti, ktorú je povinný splniť Zhotoviteľ, potrebné vystaviť a udeliť Zhotoviteľovi osobitné plnomocenstvo zo strany Objednávateľa, Objednávateľ na výzvu Zhotoviteľa Zhotoviteľovi takéto plnomocenstvo v primeranom rozsahu vystaví.
   3. **Správy o postupe plnenia a súpis vykonaných plnení**
      1. Zhotoviteľ pravidelne za každý kalendárny mesiac vyhotoví a predloží Objednávateľovi správy o postupe plnenia do piatich (5) dní po skončení sledovaného obdobia, ktorého sa týkajú. Správa o postupe plnenia bude obsahovať informáciu o úrovni zhotovenia Dokumentácie Zhotoviteľa a zhotovenia Diela resp. akékoľvek iné podstatné okolnosti a skutočnosti týkajúce sa priebehu plnenia tejto Zmluvy.
   4. **Lehota vykonania Diela**
      1. Zhotoviteľ začne práce na realizácií Diela tak skoro, ako je to primerane možné ihneď po nadobudnutí účinnosti tejto Zmluvy tak, aby celé Dielo vyhotovil a dokončil v súlade s Harmonogramom plnenia v Lehote vykonania Diela.
      2. Lehota vykonania Diela je **18 mesiacov** odo dňa nadobudnutia účinnosti tejto Zmluvy. Zhotoviteľ je povinný Dielo v súlade s Harmonogramom plnenia v  Lehote vykonania Diela vyhotoviť tak, aby bolo pripravené na úspešné absolvovanie kolaudačného konania (resp. iného obdobného konania, ktorého výsledkom bude vydanie právoplatného rozhodnutia na užívanie Diela) a bolo spôsobilé na Preberacie konanie podľa bodu 3.6 tejto Zmluvy.
      3. V rámci Lehoty vykonania Diela sa Zhotoviteľ zaväzuje dodržiavať nasledovné vecné a časové míľniky plnenia
         1. vypracovanie a odovzdanie Dokumentácie Zhotoviteľa podľa bodu 2.3.1 tejto Zmluvy na vyjadrenie v lehote uvedenej v bode 2.3.2 tejto Zmluvy;
         2. úspešné vykonanie Diela a odovzdanie Diela a všetkej Dokumentácie Zhotoviteľa a ostatnej dokumentácie na Preberacie konanie najneskôr do Lehoty na vykonanie Diela.
      4. Zhotoviteľ bude mať nárok na predĺženie Lehoty vykonania Diela resp. predĺženie inej lehoty podľa tejto Zmluvy, pokiaľ oneskorenie s dokončením Diela bude spôsobené niektorou z nasledovných okolnosti:
         1. príčina, ktorá dáva Zhotoviteľovi nárok na predĺženie Lehoty vykonania Diela resp. predĺženie inej lehoty podľa niektorého z bodov tejto Zmluvy;
         2. omeškanie alebo obmedzenie na strane Objednávateľa, ktoré je priamou príčinou omeškania Zhotoviteľa;
         3. dôvody Vyššej moci, ktoré sú priamou príčinou omeškania Zhotoviteľa;
         4. pokyn Objednávateľa, pokiaľ je takýto pokyn priamou príčinou omeškania a na túto skutočnosť bol Objednávateľ zo strany Zhotoviteľa upozornený.
      5. Kedykoľvek to bude potrebné z dôvodu predĺženia Lehoty vykonania Diela alebo kedykoľvek Harmonogram plnenia nebude zodpovedať Zmluve, alebo ak sa skutočný postup plnenia nezhoduje s Harmonogramom plnenia, Zhotoviteľ predloží Objednávateľovi revidovaný Harmonogram plnenia na preskúmanie, a to najneskôr do piatich (5) dní odo dňa, kedy Objednávateľ vyzve Zhotoviteľa na predloženie takéhoto revidovaného Harmonogramu plnenia na preskúmanie. Na preskúmanie Harmonogramu plnenia sa primerane uplatňujú podmienky uvedené v bode 2.1 tejto Zmluvy. Pre vylúčenie pochybností platí, že revízia Harmonogramu plnenia podľa tohto bodu nemôže mať sama o sebe vplyv na predĺženie Lehoty vykonania Diela, pokiaľ okolnosť vyvolávajúca potrebu revízie Harmonogramu plnenia zároveň nedáva Zhotoviteľovi právo na predĺženie resp. úpravu Lehoty vykonania Diela podľa iného bodu tejto Zmluvy.
   5. **Pokyny Objednávateľa**
      1. Objednávateľ je oprávnený Zhotoviteľovi vydávať pokyny, ktoré sa Zhotoviteľ zaväzuje splniť a dodržať za nasledovných podmienok:
         1. Zhotoviteľ je povinný upozorniť Objednávateľa bez zbytočného odkladu na nevhodnú povahu jeho pokynov, ak Zhotoviteľ mohol túto nevhodnosť zistiť pri vynaložení odbornej starostlivosti, ako skúsený zhotoviteľ v rozsahu plnenia predmetu tejto Zmluvy;
         2. V prípade, ak by mal pokyn mať dopad na Lehotu vykonania Diela a/alebo ak by mal pokyn mať dopad na Zmluvnú cenu, je Zhotoviteľ o tejto skutočnosti povinný okamžite informovať Objednávateľa;
         3. Každý pokyn bude vydaný, resp. inak zachytený (napr. v montážnom resp. stavebnom denníku) v písomnej forme. Objednávateľ je oprávnený vydať výnimočne aj ústny pokyn, avšak je povinný ho dodatočne písomne potvrdiť najneskôr do dvoch (2) dní, inak sa naňho neprihliada;
         4. Zhotoviteľ je povinný pokyn vydaný v súlade s týmto bodom 3.5 bezodkladne plniť, okrem prípadu ak
            1. Zhotoviteľ upozornil Objednávateľa na nevhodnú povahu pokynu a nevhodný pokyn Objednávateľa prekáža v riadnom vykonávaní Diela. Vtedy je Zhotoviteľ povinný jeho vykonávanie v nevyhnutnom rozsahu prerušiť do doby zmeny pokynov Objednávateľa alebo do písomného oznámenia o tom, že Objednávateľ trvá na vykonávaní Diela podľa daných pokynov;
            2. V prípade, ak Zhotoviteľ oznámil Objednávateľovi, že pokyn má mať dopad na Lehotu vykonania Diela a/alebo má mať pokyn dopad na Zmluvnú cenu, pričom v takom prípade je Zhotoviteľ bezodkladne najneskôr však do piatich (5) dní povinný Objednávateľovi doručiť návrh úprav Zmluvy (najmä Lehoty vykonania Diela, Harmonogramu prác a Zmluvnej ceny) vyvolaný pokynom Objednávateľa. Takýto návrh bude mať povahu oferty (návrhu na uzatvorenie zmluvy, resp. dodatku) a musí byť v súlade s ustanovením § 18 Zákona o verejnom obstarávaní. Zhotoviteľ nie je povinný ani oprávnený takýto pokyn plniť až do písomného potvrdenia (akceptácie) tohto návrhu zo strany Objednávateľa. To neplatí jedine v prípade, ak by neplnením takéhoto pokynu malo byť ohrozené Dielo, iný majetok a/alebo zdravie alebo život osôb. Zmluvné strany v primeranom čase po písomnom potvrdení pokynu a rozsahu zmeny Zmluvy zo strany Objednávateľa (s prihliadnutím na časovú náročnosť interných procesov schvaľovania zmluvnej dokumentácie u Objednávateľa) uzatvoria osobitný dodatok k tejto Zmluve obsahujúci dohodnuté úpravy tejto Zmluvy v zmysle potvrdenia Objednávateľa.
      2. Pre vylúčenie pochybností, žiadne schválenia alebo súhlasy Objednávateľa podľa tejto Zmluvy sa nepovažujú za pokyn podľa tohto bodu 3.5 Zmluvy. Tiež platí, že pokiaľ Zhotoviteľ neupozornil Objednávateľa pri vydaní pokynu na to, že môže mať vplyv na Lehotu vykonania Diela a/alebo Zmluvnú cenu, a Zhotoviteľ takýto pokyn plní, má sa za to, že tento pokyn nemá dopad na Zmluvnú cenu a/alebo na Lehotu vykonania Diela a Zhotoviteľ pokyn plní bez nároku na predĺženie Lehoty vykonania Diela a/alebo zmeny Zmluvnej ceny. Rovnako platí, že Zhotoviteľ v súvislosti s plnením pokynu nemá právo na zmenu Zmluvnej ceny ani Lehoty vykonania Diela, pokiaľ sa jedná o pokyn na nápravu, t. j. pokiaľ pokyn smeruje k odstráneniu konania Zhotoviteľa v rozpore so Zmluvou (napr. pokyn na zapracovanie pripomienok podľa bodu 2.3.4 tejto Zmluvy).
   6. **Preberacie konanie**
      1. Preberacie konanie je konanie, v ktorom Objednávateľ preverí, či Dielo a k tomu zodpovedajúca Dokumentácia Zhotoviteľa nemá vady a spĺňa požiadavky Špecifikácie predmetu zákazky, Návrhu Zhotoviteľa, Právnych predpisov a ostatných častí Zmluvy, a ktoré sa končí vydaním (alebo zamietnutím vydania) protokolu, ktorým Objednávateľ deklaruje splnenie záväzkov Zhotoviteľa vykonať a dokončiť Dielo riadne (konanie podľa tohto bodu ďalej aj ako „**Preberacie konanie**“ a protokol vydaný v Preberacom konaní ďalej aj ako „**Preberací protokol k Dielu**“).
      2. Preberacie konanie sa uskutoční až po zhotovení celého Diela a riadnom zaškolení personálu Objednávateľa na obsluhu Technologických zariadení (ak je zaškolenie s ohľadom na ich povahu potrebné). Zhotoviteľ je povinný k Preberaciemu konaniu predložiť Objednávateľovi nasledovné doklady (pokiaľ neboli doručené, predložené a/alebo vystavené skôr):
         1. Žiadosť o vydanie Preberacieho protokolu k Dielu;
         2. dodacie listy všetkých Technologických zariadení, ktoré tvoria súčasť Diela a/alebo sú odovzdávané spoločne s Dielom;
         3. všetku Dokumentáciu Zhotoviteľa, ak ešte nebola Objednávateľovi podľa tejto Zmluvy odovzdaná minimálne v nasledovnom rozsahu (v rozsahu v akom je to aplikovateľné s ohľadom na povahu Diela):
            1. dokumentácia skutočného vyhotovenia s výkresmi so zakreslenými zmenami a odchýlkami od pôvodnej projektovej dokumentácie v~~o~~ ~~dvoch~~ šiestich vyhotoveniach;
            2. všetky prevádzkové poriadky Diela resp. jeho častí (Technologických zariadení);
            3. manuály údržby Diela resp. jeho častí (Technologických zariadení) a ostatnú dokumentáciu vzťahujúcu sa na Dielo a jeho prevádzku;
            4. energetické certifikáty vzťahujúce sa na Dielo;
         4. všetky doklady o nakladaní s odpadmi v zmysle zákona č. 79/2015 Z. z o odpadoch v znení neskorších predpisov;
         5. certifikáty, osvedčenia o akosti, atesty a ďalšie dokumenty preukazujúce zhodu použitých materiálov a Technologických zariadení a záznamy zo všetkých skúšok materiálov a Technologických zariadení vrátane všetkých správ o vykonaní odborných prehliadok a odborných skúšok a dokladov o vykonaných úradných skúškach (v rozsahu, v akom tak vyžaduje Špecifikácia predmetu zákazky, Návrh Zhotoviteľa a/alebo Právne predpisy);
         6. projektovú dokumentáciu a všetku ostatnú dokumentáciu, ktorú má dodať Zhotoviteľ na základe tejto Zmluvy, a ktorá je nevyhnutná pre úspešné podanie žiadosti o vydanie kolaudačného rozhodnutia (resp. iného rozhodnutia na užívanie stavby) na príslušný stavebný (resp. iný príslušný) úrad a pre vydanie kolaudačného rozhodnutia k Dielu;
         7. 2x kópiu stavebného/montážneho denníka;
         8. Všetky protokoly o zaškolení obsluhy Technologických zariadení (ak je aplikovateľné);
         9. Plán údržby a servisných prehliadok celého Diela a jednotlivých Technologických zariadení podľa Právnych predpisov a odporúčaní výrobcov Technologických zariadení (ak je aplikovateľné);
         10. akékoľvek ďalšie dokumenty, ktoré majú byť Objednávateľovi odovzdané na základe tejto Zmluvy, Špecifikácie predmetu zákazky, Návrhu Zhotoviteľa, ostatných častí Ponuky Zhotoviteľa a/alebo Právnych predpisov.
      3. Preberacie konanie sa začína dňom predloženia žiadosti o vydanie Preberacieho protokolu k Dielu spolu so všetkými dokumentami podľa bodu 3.6.2 vyššie. Predloženie žiadosti o vydanie Preberacieho protokolu k Dielu Objednávateľovi znamená, že podľa názoru Zhotoviteľa je Dielo ku dňu predloženia žiadosti o vydanie Preberacieho protokolu k Dielu vykonané a dokončené riadne v súlade so Zmluvou, nemá vady, a je pripravené k úspešnému Preberaciemu konaniu. Za riadne dokončené Dielo sa považuje Dielo dokončené bez vád a v súlade s Ponukou Zhotoviteľa, najmä Návrhom Zhotoviteľa, Špecifikáciou predmetu zákazky, Zmluvou a Právnymi predpismi.
      4. Do štrnástich (14) dní odo dňa začatia Preberacieho konania je Objednávateľ povinný:
         1. vydať Zhotoviteľovi Preberací protokol k Dielu s uvedením dátumu, kedy bolo Dielo dokončené v súlade so Zmluvou, s výnimkou drobných nedokončených prác a vád, ktoré nebránia užívaniu Diela pre zamýšľaný účel; alebo
         2. zamietnuť žiadosť o vydanie Preberacieho protokolu k Dielu s uvedením vád Diela a prác, ktoré musí Zhotoviteľ vykonať, aby bolo Dielo v súlade so Zmluvou.
      5. V prípade, ak Objednávateľ nevydá Preberací protokol k Dielu alebo žiadosť o vydanie Preberacieho protokolu k Dielu nezamietne v lehote podľa bodu 3.6.4, má sa za to, že Preberací protokol k Dielu bol vydaný k poslednému dňu tejto lehoty. Vydaním Preberacieho protokolu k Dielu alebo uplynutím lehoty podľa bodu 3.6.4 v prípade fikcie vydania Preberacieho protokolu podľa predchádzajúcej vety sa končí Preberacie konanie. Vydanie Preberacieho protokolu k Dielu Zhotoviteľ Objednávateľovi potvrdí podpisom Preberacieho protokolu k Dielu. Pokiaľ Zhotoviteľ podpisom nepotvrdí Objednávateľovi vydanie Preberacieho protokolu k Dielu do troch (3) pracovných dní odo dňa, kedy bol Zhotoviteľovi doručený, má sa za to, že vydanie Preberacieho protokolu k Dielu Zhotoviteľ podpisom potvrdil v posledný deň tejto lehoty.
      6. Dňom podpisu Preberacieho protokolu k Dielu oboma Zmluvnými stranami podľa bodu 3.6.5 prechádza na Objednávateľa vlastníctvo k Dielu a nebezpečenstvo škody na Diele.
      7. Pre vylúčenie pochybností, ak bude mať Dielo k dátumu uplynutia Lehoty vykonania Diela zjavné vady zistené v rámci Preberacieho konania podľa tohto bodu 3.6 Zmluvy, ktoré bránia užívaniu Diela, má sa za to, že Zhotoviteľ sa dostal do omeškania s riadnym a včasným plnením k dátumu uplynutia Lehoty vykonania Diela, a to bez ohľadu na to, či boli vady v rámci Preberacieho konania zistené po tomto dátume. Odstránenie vytknutých vád Zhotoviteľom a následné vydanie Preberacieho protokolu k Dielu podľa tohto článku Zhotoviteľa nezbavuje zodpovednosti za škodu a omeškanie a Objednávateľa nezbavuje nároku na zmluvnú pokutu za omeškanie Zhotoviteľa s povinnosťou plniť riadne a včas v  Lehote vykonania Diela.
      8. V prípade, že Objednávateľ odmietne vydať Preberací protokol k Dielu postupom podľa bodu 3.6.4b), Zhotoviteľ po odstránení vytknutých vád opätovne predloží žiadosť o vydanie Preberacieho protokolu k Dielu podľa bodu 3.6.2 resp. 3.6.3 tejto Zmluvy a Objednávateľovi plynie lehota v zmysle bodu 3.6.4 tejto Zmluvy, pričom bod 3.6.5 sa aplikuje primerane. Opätovným vykonaním Preberacieho konania nie je dotknutý tento bod 3.6.8. Pre vylúčenie pochybností, bez ohľadu na to, kedy Objednávateľ vydá Preberací protokol k Dielu napr. aj pre prípad opakovaného Preberacieho konania (pokiaľ neplatí fikcia vydania Preberacieho protokolu k Dielu podľa bodu 3.6.5) platí, že pokiaľ k uplynutiu Lehoty vykonania Diela nebolo Dielo spôsobilé na úspešné ukončenie Preberacieho konania (t. j. vykonané bez vád resp. bez vád, ktoré bránia užívaniu Diela pre dohodnutý účel), Zhotoviteľ sa dostal do omeškania ku dňu nasledujúcemu po uplynutí Lehoty vykonania Diela. Vyššie uvedené znamená, že odstránenie vytknutých vád Zhotoviteľom a následné vydanie Preberacieho protokolu k Dielu v Preberacom konaní Zhotoviteľa nezbavuje zodpovednosti za škodu a omeškanie a Objednávateľa nezbavuje nároku na zmluvnú pokutu za omeškanie Zhotoviteľa s riadnym a včasným plnením v  Lehote vykonania Diela.
      9. V prípade, ak Objednávateľ vydá Preberací protokol k Dielu podľa bodu 3.6.4a) s výnimkou drobných nedokončených prác a vád, ktoré nebránia užívaniu Diela, Objednávateľ v Preberacom protokole k Dielu určí alebo sa so Zhotoviteľom dohodne na primeranej lehote na odstránenie týchto vád a nedorobkov. O úplnom odstránení vád a nedorobkov Zmluvné strany vyhotovia protokol o úplnom odstránení vád a nedorobkov. Tento protokol musí byť podpísaný oboma Zmluvnými stranami.
      10. Pokiaľ Zhotoviteľ neodstráni vady a nedorobky Diela v dodatočnej primeranej lehote určenej v Preberacom protokole k Dielu podľa bodu 3.6.4a) vzniká Objednávateľovi nárok na zaplatenie zmluvnej pokuty podľa bodu 4.5.1c) tejto Zmluvy. V prípade, ak vznikne Objednávateľovi škoda v dôsledku užívania Diela s vadami a nedorobkami uvedenými v Preberacom protokole k Dielu, Zhotoviteľ Objednávateľa za túto škodu odškodní.
   7. **Kolaudácia Diela**
      1. Bez ohľadu na ustanovenia o  Preberacom konaní je Zhotoviteľ zodpovedný za to, že Dielo bude spôsobilé na úspešné absolvovanie spoločného kolaudačného konania Diela, ktorého výstupom bude vydanie právoplatného kolaudačného rozhodnutia, resp. iného obdobného rozhodnutia, na užívanie Diela (v rozsahu v akom sa také rozhodnutie bude vyžadovať). Zhotoviteľ je vo vzťahu ku kolaudačnému konaniu a vydaniu právoplatného kolaudačného rozhodnutia zodpovedný v takom rozsahu, v akom sa toto konanie a/alebo výhrady, vytknuté nedostatky a pripomienky príslušného úradu budú týkať plnení, ktoré je Zhotoviteľ povinný vykonať na základe tejto Zmluvy, t. j. najmä k povinnosti Zhotoviteľa zhotoviť a dodať Dielo spôsobilé na užívanie na účel, na ktorý je určené.
      2. Žiadosť o vydanie kolaudačného rozhodnutia na užívanie Diela podá v mene Objednávateľa Zhotoviteľ. Zhotoviteľ zodpovedá za dosiahnutie vydania kolaudačného rozhodnutia vrátane bezplatného odstránenia akýchkoľvek nedostatkov či vád Diela, ktoré budú zabraňovať vydaniu kolaudačného rozhodnutia k Dielu, a to bez ohľadu na vydanie Preberacieho protokolu k Dielu, a to až do vydania právoplatného kolaudačného resp. iného rozhodnutia na užívanie Diela.
2. **SPOLOČNÉ USTANOVENIA**
   1. **Zmluvná cena a platobné podmienky**
      1. Zmluvná cena za všetky plnenia tvoriace predmet tejto Zmluvy je stanovená dohodou Zmluvných strán v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách a je rozčlenená nasledovne:

Celková Zmluvná cena za všetky plnenia podľa tejto Zmluvy bez DPH je *[bude doplnené pred podpisom zmluvy podľa Ponuky Zhotoviteľa ]*,- EUR (slovom: *[bude doplnené pred podpisom zmluvy podľa Ponuky Zhotoviteľa ]* euro)

* + 1. Zmluvná cena je totožná s cenou, ktorú Zhotoviteľ predložil vo svojej Ponuke Zhotoviteľa, a je premietnutá v Návrhu na plnenie kritérií, ktorý tvorí Prílohu č. 2 Zmluvy, pričom pokrýva a zahŕňa všetky plnenia, zmluvné záväzky a všetky povinnosti nevyhnutné pre riadne vyhotovenie a dokončenie Diela, vrátane prípravy všetkej Dokumentácie Zhotoviteľa, zabezpečenia všetkých materiálov, Technologických zariadení, súčiastok, dielov, cla, daní (okrem DPH), personálneho zabezpečenia, dopravy, prác, kompletačných činností, školení a akýchkoľvek iných poplatkov, ktoré bude nutné vynaložiť podľa tejto Zmluvy pre riadne vyhotovenie a dokončenie Diela a odstránenie akýchkoľvek vád Diela a vád iných plnení v rámci Záruk.
    2. Faktúru za vykonanie Diela vo výške 100 % Zmluvnej ceny je Zhotoviteľ oprávnený vystaviť Objednávateľovi až po podpise Preberacieho protokolu k Dielu a po odstránení všetkých (aj drobných) vád Diela vytknutých v Preberacom protokole.
    3. Na vystavenú faktúru sa budú vzťahovať nasledovné podmienky:
       1. faktúra doručená Objednávateľovi na zaplatenie musí obsahovať minimálne nasledovné údaje:
          1. číslo faktúry;
          2. identifikáciu Objednávateľa podľa Zmluvy;
          3. identifikáciu Zhotoviteľa podľa Zmluvy (údaj o obchodnom mene, sídle alebo mieste podnikania, identifikačnom čísle, údaj o zápise v obchodnom registri alebo inej evidencii vrátane spisovej značky, ak je v nich Zhotoviteľ zapísaný, daňové identifikačné číslo a identifikačné číslo pre DPH);
          4. označenie banky a čísla účtu, na ktorý ma byť platba zaplatená, vrátane konštantného a variabilného symbolu (ak je);
          5. deň vystavenia faktúry, deň splatnosti a deň dodania;
          6. rozsah a druh plnenia;
          7. údaje o základe dane, výške dane;
          8. čiastku bez DPH;
          9. ak sa uplatňuje, tak aj výšku DPH a celkovú čiastku vrátane DPH (Zhotoviteľ vždy na faktúre uvedie podľa akého režimu v zmysle Právnych predpisov sa uplatňuje príslušná sadzba DPH);
          10. dôvod fakturácie s odkazom na Zmluvu;
          11. akékoľvek ďalšie údaje vyžadované pre takéto doklady Právnymi predpismi.
       2. faktúra bude uhradená bezhotovostným prevodom na účet Zhotoviteľa uvedený v záhlaví Zmluvy;
       3. ku fakturovanej čiastke Zmluvnej ceny (ak tak ustanovujú Právne predpisy) bude pripočítaná a uplatnená aj DPH vždy v zmysle platných Právnych predpisov.
    4. Ak faktúra nebude obsahovať vyššie uvedené údaje alebo povinné údaje v zmysle Právnych predpisov, nebudú k nej priložené prílohy, alebo ak nebude obsahovať správne údaje, Objednávateľ je oprávnený takúto faktúru vrátiť Zhotoviteľovi spolu s označením nedostatkov, pre ktoré bola vrátená. V tomto prípade sa plynutie lehoty splatnosti takejto faktúry prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry do sídla Objednávateľa.
  1. **Riziko a zodpovednosť za škodu**
     1. Zhotoviteľ zodpovedá za všetky škody, ktoré vzniknú jeho zavinením, ktoré vzniknú Objednávateľovi a iným osobám v Budove, na samotnom Diele a jeho súčastiach, na veciach, ako aj osobám, pri prácach, ktorými bol poverený bez ohľadu na to, či tieto práce budú vykonané jeho zamestnancami alebo pracovníkmi, alebo ním poverenými Subdodávateľmi.
     2. Škodou sa rozumie aj akákoľvek sankcia alebo pokuta uložená Objednávateľovi zo strany orgánov verejnej správy alebo orgánov štátnej správy za porušenia akýchkoľvek povinností súvisiacich s plnením Zmluvy, za ktoré nesie zodpovednosť Zhotoviteľ.
     3. Zhotoviteľ odškodní Objednávateľa od všetkých nárokov, škôd, strát a nákladov v súvislosti s poškodením alebo stratou akéhokoľvek majetku, nehnuteľného alebo hnuteľného v rozsahu, v akom toto poškodenie alebo strata vyplýva z dôvodov Dokumentácie Zhotoviteľa, vyhotovenia alebo dokončenia Diela a odstránenia akýchkoľvek vád a/alebo ak sa dá pripísať akejkoľvek nedbanlivosti, úmyselnému činu alebo porušeniu Zmluvy Zhotoviteľom resp. v akom vyplýva z akýchkoľvek dôvodov na strane Zhotoviteľa.
     4. Zmluvné strany nezodpovedajú podľa tejto Zmluvy za nároky, škody, straty a náklady v prípadoch, kedy ich vznik možno pričítať okolnosti Vyššej moci.
     5. Kedykoľvek ktorákoľvek Zmluvná strana zistí akúkoľvek prekážku, ktorá jej bráni alebo je odôvodnené predpokladať, že jej bude brániť, v plnení akýchkoľvek povinností podľa tejto Zmluvy, najmä tak okolnosť Vyššej moci alebo prekážku podľa bodu 3.4.4 tejto Zmluvy, ale aj podľa akéhokoľvek iného ustanovenia tejto Zmluvy, je povinná jej vznik alebo existenciu bezodkladne písomne oznámiť druhej Zmluvnej strane. Pri riešení vzájomných nárokov spôsobených výskytom takýchto prekážok sú Zmluvné strany povinné postupovať vo vzájomnej súčinnosti tak, aby do najvyššej možnej miery zabránili následkom alebo zmiernili následky týchto okolností.
  2. **Záruka, Záručná doba a zodpovednosť za vady**
     1. Zhotoviteľ zodpovedá za to, že Dielo a Dokumentácia Zhotoviteľa, ako aj všetky materiály a Technologické zariadenia budú mať počas Záručnej doby vlastnosti dohodnuté v tejto Zmluve, ako aj vlastnosti obvyklé s prihliadnutím na ich povahu. Záručná doba začína plynúť dňom podpisu Preberacieho protokolu k Dielu oboma Zmluvnými stranami. Záručná doba trvá nasledovne:
        1. pre Technologické zariadenia a časti Diela, ktoré nemajú povahu stavebných prác trvá po dobu **24 mesiacov**; a
        2. pre časti Diela, ktoré majú povahu stavebných prác resp. stavby trvá po dobu **60 mesiacov**.

(ďalej aj ako „**Záručná doba**“).

* + 1. Zmluvné strany sa dohodli, že aby bolo Dielo resp. jeho časti a Dokumentácia Zhotoviteľa počas trvania príslušných Záručných dôb v súlade so Zmluvou, Objednávateľ je oprávnený požadovať a Zhotoviteľ je povinný vykonať všetky práce k odstráneniu vád Diela a Dokumentácie Zhotoviteľa oznámených Objednávateľom. Zhotoviteľ je povinný všetky tieto vady odstrániť a všetky práce vykonať na svoje náklady a riziko.
    2. Zhotoviteľ zodpovedá za vady Diela, ktoré má Dielo v okamihu prevodu vlastníckeho práva k Dielu na Objednávateľa, aj keď sa vada stane zjavnou až po tejto dobe. Zhotoviteľ zodpovedá takisto za akúkoľvek vadu, ktorá vznikne po dobe prechodu nebezpečenstva škody na Diele na Objednávateľa, ak je spôsobená porušením povinností Zhotoviteľa.
    3. Záručná doba neplynie po dobu, po ktorú Objednávateľ nemôže užívať Dielo resp. časť Diela pre jeho vady, za ktoré zodpovedá Zhotoviteľ.
  1. **Práva duševného vlastníctva** 
     1. Pokiaľ je súčasťou plnenia podľa Zmluvy výsledok tvorivej činnosti autora chránený ako predmet duševného vlastníctva v zmysle ustanovenia § 3 Autorského zákona, Zhotoviteľovi zostávajú jeho výhradné osobnostné a majetkové práva podľa Autorského zákona a zároveň Objednávateľovi poskytuje časovo a teritoriálne neobmedzenú licenciu (súhlas) na použitie akejkoľvek dokumentácie vytvorenej Zhotoviteľom alebo ktorejkoľvek jej časti na účel vyplývajúci zo Zmluvy v rozsahu prípravy, realizácie, užívania, prevádzky, údržby, opráv či úprav Diela, vrátane vyhotovovania rozmnoženín, verejného vystavovania a verejnej prezentácie, zmien a spracovania takejto dokumentácie, pričom zmeny a spracovanie dokumentácie a/alebo jej druhov, častí a stupňov sa uskutočnia najmä za účelom vykonania úprav a prác v rozsahu užívania, prevádzky, údržby, opráv či úprav Diela resp. jeho častí. Objednávateľ je oprávnený modifikovať, prepracovať alebo zmeniť takúto dokumentáciu, s čím Zhotoviteľ podpisom tejto Zmluvy vyjadruje svoj súhlas.
     2. Zhotoviteľ týmto v súlade s § 72 Autorského zákona ďalej Objednávateľovi udeľuje výslovný predchádzajúci súhlas na udelenie súhlasu tretej osobe na použitie predmetnej dokumentácie v rozsahu udelenej licencie podľa bodu 4.4.1, ako aj na postúpenie licencie tretím osobám.
     3. Ak je predmetom Zmluvy aj dodanie akýchkoľvek počítačových programov, Zhotoviteľ udeľuje Objednávateľovi výslovne užívateľské licencie k počítačovým programom dodaným Objednávateľovi v zmysle tejto Zmluvy.
     4. Zhotoviteľ vyhlasuje, že dodaním (i) akéhokoľvek softwarového či systémového vybavenia poskytnutého na základe tejto Zmluvy a (ii) akéhokoľvek technického alebo akéhokoľvek iného zariadenia alebo dokumentácie, ktoré je súčasťou Diela nedochádza k porušovaniu ani ohrozovaniu žiadnych práv duševného vlastníctva tretích osôb vrátane práv priemyselného vlastníctva a iných obdobných práv. Zhotoviteľ odškodní a ochráni Objednávateľa pred akýmikoľvek prípadnými nárokmi tretích strán voči Objednávateľovi v súvislosti s inštaláciou a prevádzkou Diela.
     5. Zhotoviteľ sa zaväzuje, že zabezpečí akékoľvek a všetky potrebné licencie či iné súhlasy od akýchkoľvek, výrobcov a prevádzkovateľov systémov, softwarov, zariadení Diela, či akýchkoľvek iných osôb, potrebné pre prevádzkovanie Diela.
     6. Objednávateľ prevzatím Diela nepreberá žiadnu zodpovednosť za prípadne porušenie akýchkoľvek majetkových a/alebo autorských a priemyselných práv tretích osôb Zhotoviteľom v súvislosti s plnení tejto Zmluvy.
     7. Zhotoviteľ sa zaväzuje Objednávateľa odškodniť pred každým nárokom tretej osoby z porušenia akéhokoľvek patentového práva, registrovaného návrhu, autorského práva, ochrannej známky, obchodného záväzku, obchodného tajomstva, alebo iných duševných a priemyselných práv súvisiacich s Dielom, ktorý vznikne z alebo v súvislosti s Dokumentáciou Zhotoviteľa, výrobou alebo vyhotovením Diela alebo používaním Diela Objednávateľom. Zhotoviteľ v plnej miere zodpovedá za škodu, ktorá Objednávateľovi vznikne v súvislosti s porušením akýchkoľvek povinností Zhotoviteľa podľa tohto bodu Zmluvy.
  2. **Zmluvné sankcie**
     1. V prípade, že nastane niektorá z nižšie uvedených okolností má Objednávateľ na základe faktúry nárok požadovať od Zhotoviteľa zaplatenie a Zhotoviteľ je v prípade uplatnenia takého nároku zo strany Objednávateľa povinný Objednávateľovi zaplatiť nasledovné zmluvné pokuty (pre vylúčenie pochybností, pre každý prípad, kedy nastane akákoľvek z nižšie uvedených okolností, t. j. kedykoľvek aj opakovane):
        1. V prípade omeškania Zhotoviteľa s odovzdaním Dokumentov Zhotoviteľa uvedených v bode 2.3.1 tejto Zmluvy v lehote podľa bodu 2.3.2 má Objednávateľ nárok na zaplatenie zmluvnej pokuty vo výške 0,02 % zo Zmluvnej ceny, a to za každý aj začatý deň omeškania;
        2. V prípade omeškania Zhotoviteľa s odovzdaním Diela v Lehote vykonania Diela podľa bodu 3.4.2 má Objednávateľ nárok na zaplatenie zmluvnej pokuty vo výške 0,05 % zo Zmluvnej ceny, a to za každý aj začatý deň omeškania;
        3. V prípade omeškania Zhotoviteľa s odstránením vád Diela (vytknutých v Preberacom protokolu k Dielu) podľa bodu 3.6.10 tejto Zmluvy má Objednávateľ nárok na zaplatenie zmluvnej pokuty vo výške 0,01 % Zmluvnej ceny a to za každý aj začatý deň omeškania;
        4. V prípade, ak nastane ktorýkoľvek dôvod, ktorý dáva Objednávateľovi možnosť odstúpiť od tejto Zmluvy podľa bodu 4.6 tejto Zmluvy má Objednávateľ nárok na zaplatenie zmluvnej pokuty vo výške 1 % zo Zmluvnej ceny;
        5. V prípade, ak Zhotoviteľ zadá určitú časť plnenia tejto Zmluvy Subdodávateľovi v rozpore s postupom podľa bodu 4.7 tejto Zmluvy má Objednávateľ nárok na zaplatenie zmluvnej pokuty vo výške 50.000,- EUR (slovom: päťdesiattisíc euro);
        6. V prípade, ak Zhotoviteľ na prvú výzvu Objednávateľa podľa bodu 4.9 tejto Zmluvy nenapraví porušenie alebo neplnenie tejto Zmluvy v primeranej lehote má Objednávateľ nárok na zaplatenie zmluvnej pokuty vo výške 0,01 % Zmluvnej ceny a to za každý aj začatý deň omeškania;
        7. V prípade omeškania Zhotoviteľa s odstránením vád Diela v rámci Záruky má Objednávateľ nárok na zaplatenie zmluvnej pokuty vo výške 0,01 % Zmluvnej ceny a to za každý aj začatý deň omeškania ;
     2. V prípade omeškania Objednávateľa s úhradou faktúr má Zhotoviteľ nárok na zaplatenie úroku z omeškania vo výške 0,05 % z dlžnej sumy vrátane DPH za každý aj začatý deň omeškania.
     3. Zaplatením zmluvnej pokuty na základe tejto Zmluvy nezaniká povinnosť splniť zabezpečený záväzok. Rovnako nezaniká ani nárok na náhradu škody príslušnej Zmluvnej strany, ktorá jej vznikne v súvislosti s porušením tejto Zmluvy v plnej výške, ktorú si môže Zmluvná strana uplatniť popri zaplatení zmluvných pokút.
     4. Splatnosť akejkoľvek faktúry za zmluvnú pokutu vystavenej podľa tohto bodu bude minimálne sedem (7) kalendárnych dní.
  3. **Trvanie a ukončenie Zmluvy**
     1. Táto Zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po dni jej zverejnenia na webovom sídle Objednávateľa podľa ustanovenia § 47a Občianskeho zákonníka a ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
     2. Táto Zmluva trvá až do úplného splnenia všetkých vzájomných povinností a vysporiadania všetkých záväzkov Zmluvných strán na základe tejto Zmluvy, pokiaľ nedôjde k jej predčasnému ukončeniu v súlade s ustanoveniami tejto Zmluvy.
     3. Táto zmluva zanikne okrem splnenia všetkých práv a povinností obidvoch Zmluvných strán aj písomnou dohodou Zmluvných strán alebo písomným odstúpením od Zmluvy jednej zo Zmluvných strán.
     4. V prípade zániku zmluvy dohodou zmluvných strán, táto zaniká dňom uvedeným v tejto dohode. Dohoda o ukončení Zmluvy musí byť písomná. V tejto dohode sa upravia aj vzájomné nároky Zmluvných strán, ktoré vzniknú z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
     5. V prípade odstúpenia od Zmluvy sa Zmluvné strany budú riadiť ustanoveniami § 344 a nasl. Obchodného zákonníka, ak v tejto Zmluve nie je uvedené inak. Odstúpenie od Zmluvy musí mať písomnú formu, musí byť doručené druhej Zmluvnej strane (ktorá svoju povinnosť porušila) a je účinné dňom doručenia oznámenia o odstúpení Zmluvnej strane, ktorá svoju povinnosť porušila.
     6. Objednávateľ je oprávnený okamžite odstúpiť od Zmluvy v prípade podstatného porušenia Zmluvy Zhotoviteľom. Na účely tejto zmluvy sa za podstatné porušenie Zmluvy Zhotoviteľom považuje najmä, nie však výlučne:
        1. ak Zhotoviteľ v rámci Súťaže poskytol informácie alebo doklady, ktoré boli nepravdivé alebo pozmenené tak, že nezodpovedajú skutočnosti a mali vplyv na vyhodnotenie splnenia podmienok účasti alebo výber záujemcov;
        2. ak Zhotoviteľ ani opakovane nesplní výzvu k náprave podľa bodu 4.9 tejto Zmluvy;
        3. ak Zhotoviteľ opustí Dielo alebo je z iného zrejmé, že neplánuje pokračovať v plnení svojich povinností podľa Zmluvy smerujúcich k riadnemu a včasnému vykonaniu Diela (platí obdobne aj v prípade ak Zhotoviteľ tieto povinnosti plní iba vo veľmi obmedzenom rozsahu);
        4. ak Zhotoviteľ zadá celé Dielo ako subdodávku alebo postúpi alebo uzatvorí zmluvu v snahe postúpiť (nakoľko v zmysle bodu 4.16.3 Zmluvy je akékoľvek postúpenie práv v rozpore s touto Zmluvou od začiatku neplatné) akékoľvek práva podľa tejto Zmluvy na tretiu osobu v rozpore s touto Zmluvou;
        5. ak je Zhotoviteľ v omeškaní s odovzdaním Dokumentov Zhotoviteľa uvedených v bode 2.3.1 tejto Zmluvy v lehote podľa bodu 2.3.2 o viac ako šesťdesiat (60) dní;
        6. ak je Zhotoviteľ v omeškaní s  odovzdaním Diela v Lehote vykonania Diela podľa bodu 3.4.2 o viac, ako deväťdesiat (90) dní;
        7. ak je Zhotoviteľ v omeškaní s predložením Bankovej záruky podľa bodu 4.12.2 o viac ako pätnásť (15) dní;
        8. ak dôjde k inému podstatnému porušeniu Zmluvy Zhotoviteľom v rozsahu alebo intenzite takej, ako je uvedené v ustanovení § 345 ods. 2 Obchodného zákonníka;
        9. ak nastane iná okolnosť uvedená v tejto Zmluve oprávňujúca Objednávateľa odstúpiť od Zmluvy.
     7. Objednávateľ môže odstúpiť od Zmluvy tiež v súlade s § 19 ods. 1 Zákona o verejnom obstarávaní v prípade:
        1. ak v čase uzatvorenia Zmluvy existoval dôvod na vylúčenie Zhotoviteľa pre nesplnenie podmienky účasti podľa § 32 ods. 1 písm. a) Zákon o verejnom obstarávaní,
        2. ak táto Zmluva nemala byť uzavretá so Zhotoviteľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
     8. Objednávateľ môže v súlade s § 19 ods. 2 Zákona o verejnom obstarávaní odstúpiť od časti Zmluvy, ktorou došlo k podstatnej zmene pôvodnej Zmluvy, a ktorá si vyžadovala nove verejné obstarávanie.
     9. Objednávateľ môže v súlade s § 19 ods. 3 Zákona o verejnom obstarávaní odstúpiť od Zmluvy, ak Zhotoviteľ nebol v čase uzavretia Zmluvy zapísaný v registri partnerov verejného sektora alebo ak bol vymazaný z registra partnerov verejného sektora.
     10. Zhotoviteľ je oprávnený okamžite odstúpiť od Zmluvy v prípade podstatného porušenia Zmluvy Objednávateľom. Na účely tejto zmluvy sa za podstatné porušenie Zmluvy Objednávateľom považuje najmä, nie však výlučne
         1. ak Objednávateľ neposkytne Zhotoviteľovi akúkoľvek platbu podľa tejto Zmluvy ani do šesťdesiatich (60) dní odo dňa jej splatnosti;
         2. ak dôjde k inému podstatnému porušeniu Zmluvy Objednávateľom v rozsahu alebo intenzite takej, ako je uvedené v ustanovení § 345 ods. 2 Obchodného zákonníka.
  4. **Subdodávatelia**
     1. Zhotoviteľ je oprávnený plnením vybraných častí tejto Zmluvy poveriť svojich Subdodávateľov. Zoznam Subdodávateľov tvorí Prílohu č. 5 tejto Zmluvy. V zozname Subdodávateľov sa uvádza podiel plnenia každého Subdodávateľa z celkovej ceny plnenia a údaje o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia. Každý Subdodávateľ, ktorý má takú povinnosť, musí byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov.
     2. V prípade, ak má počas plnenia Zmluvy Zhotoviteľ záujem zmeniť alebo doplniť svojich Subdodávateľov, je povinný rešpektovať nasledovné pravidlá:
        1. Subdodávateľ, ktorého sa týka návrh na zmenu, musí (ak má takú povinnosť) byť zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov,
        2. Subdodávateľ, ktorého sa týka návrh na zmenu, musí byť schopný realizovať príslušnú časť predmetu zákazky v súlade s touto Zmluvou a musí spĺňať rovnaké podmienky, ako pôvodný Subdodávateľ (ak boli stanovené), a
        3. Zhotoviteľ oznámi Objednávateľovi návrh na zmenu Subdodávateľa spolu s predložením dokladov preukazujúcich splnenie podmienok uvedených vyššie.
     3. Návrh na zmenu Subdodávateľa spolu s dokladmi podľa bodu 4.7.2c) vyššie a aktualizovaným znením Prílohy č. 5 musí Zhotoviteľ predložiť Objednávateľovi najneskôr tri (3) pracovné dni pred začatím plánovanej subdodávky. Objednávateľ má právo zmenu odmietnuť, ak nie sú splnené podmienky uvedené v bode 4.7.2 vyššie.
     4. Pre vylúčenie pochybností sa Zmluvné strany dohodli, že pre zmenu alebo doplnenie Subdodávateľov nie je potrebné uzatvárať dodatok k tejto Zmluve pokiaľ bude dodržaný postup podľa tohto bodu.
     5. V prípade, ak Zhotoviteľ využije na plnenie ktorejkoľvek povinnosti podľa tejto Zmluvy Subdodávateľa, Zhotoviteľ za konanie Subdodávateľa voči Objednávateľovi zodpovedá, ako keby plnenie vykonával sám.
     6. Zhotoviteľ je povinný preukázateľným spôsobom oboznámiť Subdodávateľa s podmienkami tejto Zmluvy a zaviazať Subdodávateľa na dodržiavanie povinností vyplývajúcich z tejto Zmluvy. Zhotoviteľ zodpovedá za splnenie všetkých povinností vyplývajúcich z tejto Zmluvy zo strany Subdodávateľa.
  5. **Odborníci**
     1. Zhotoviteľ sa zaväzuje, že výkon vybraných odborných činností v rámci plnenia tejto Zmluvy bude vykonávať výlučne prostredníctvom odborníkov, prostredníctvom ktorých preukazoval splnenie podmienok účasti technickej spôsobilosti podľa Súťažných podkladov Súťaže, a ktorých za týmto účelom identifikoval vo svojej Ponuke Zhotoviteľa (ďalej aj ako „**Odborníci**“). Zoznam jednotlivých Odborníkov s uvedením ich kvalifikácie a doklady preukazujúce ich kvalifikáciu tvoria obsah Prílohy č. 6 tejto Zmluvy.
     2. V prípade, ak chce Zhotoviteľ nahradiť niektorého z Odborníkov, takéto nahradenie je možné výlučne so súhlasom Objednávateľa. Objednávateľ takýto súhlas bezdôvodne neodoprie, avšak platí, že novo navrhovaný Odborník musí spĺňať rovnakú odbornú spôsobilosť, ako je spôsobilosť, ktorej splnenie preukazoval Odborník, ktorý sa nahrádza. Spôsobilosť nového Odborníka Zhotoviteľ preukazuje profesijným životopisom príslušnej osoby, s minimálnym obsahom:
        1. meno a priezvisko, dosiahnuté vzdelanie, súčasná pracovná pozícia, kvalifikácia vzťahujúca sa k príslušnej časti predmetu Zmluvy, prehľad profesijnej praxe (referencie) vzťahujúcej sa k činnosti, ktorú má príslušná osoba vykonávať, vlastnoručný podpis;
        2. doklad o odbornej spôsobilosti prípadne skúsenostiach nového Odborníka, ktoré budú preukazovať splnenie podmienok, ktoré preukazoval pôvodný Odborník.
     3. Pre vylúčenie pochybností sa Zmluvné strany dohodli, že pre zmenu alebo doplnenie Odborníka nie je potrebné uzatvárať dodatok k tejto Zmluve pokiaľ bude dodržaný postup podľa tohto bodu.
  6. **Výzva na nápravu**
     1. Objednávateľ je oprávnený kontrolovať vykonávanie Diela a plnenie akýchkoľvek povinností Zhotoviteľa na základe tejto Zmluvy. Ak Zhotoviteľ porušuje alebo neplní akýmkoľvek spôsobom túto Zmluvu je Objednávateľ oprávnený vyzvať Zhotoviteľa, aby toto porušenie alebo neplnenie napravil v primeranej lehote na nápravu. Ak s prihliadnutím na dohodu Zmluvných strán nie je primeranou lehotou na nápravu iná lehota, platí, že primeranou lehotou na nápravu je desať (10) kalendárnych dní. Pokiaľ Zhotoviteľ nenapraví toto porušenie alebo neplnenie Zmluvy v lehote na nápravu určenej podľa tohto bodu, má Objednávateľ právo určiť Zhotoviteľovi náhradnú lehotu na nápravu. Pokiaľ Zhotoviteľ nenapraví toto porušenie alebo neplnenie Zmluvy ani v náhradnej lehote na nápravu určenej podľa tohto bodu, má Objednávateľ právo od tejto Zmluvy odstúpiť.
  7. **Komunikácia**
     1. Zmluvné strany určujú, na účely vzájomnej komunikácie pre účely plnenia Zmluvy, nasledovné kontaktné osoby:
        1. Objednávateľ:

Vo veciach technických: *[bude doplnené pred uzatvorením zmluvy s úspešným uchádzačom]*

Email: *[bude doplnené pred uzatvorením zmluvy s úspešným uchádzačom]*

Telefón: *[bude doplnené pred uzatvorením zmluvy s úspešným uchádzačom]*

Vo veciach zmluvných: *[bude doplnené pred uzatvorením zmluvy s úspešným uchádzačom]*

Email: *[bude doplnené pred uzatvorením zmluvy s úspešným uchádzačom]*

Telefón: *[bude doplnené pred uzatvorením zmluvy s úspešným uchádzačom]*

* + - 1. Zhotoviteľ:

Vo veciach technických: *[bude doplnené pred uzatvorením zmluvy s úspešným uchádzačom]*

Email: *[bude doplnené pred uzatvorením zmluvy s úspešným uchádzačom]*

Telefón: *[bude doplnené pred uzatvorením zmluvy s úspešným uchádzačom]*

Vo veciach zmluvných: *[bude doplnené pred uzatvorením zmluvy s úspešným uchádzačom]*

Email: *[bude doplnené pred uzatvorením zmluvy s úspešným uchádzačom]*

Telefón: *[bude doplnené pred uzatvorením zmluvy s úspešným uchádzačom]*

* + 1. Všetky oznámenia, žiadosti, požiadavky a ostatná komunikácia, ktoré sa vyžadujú alebo sú v tejto Zmluve inak predpokladané, musia byť v písomnej forme, v slovenskom jazyku, a budú sa doručovať jedným alebo viacerými z nasledujúcich spôsobov, pričom sa budú považovať za riadne doručené, ak:
       1. budú doručované osobne, pri prijatí alebo odmietnutí prevzatia;
       2. budú zasielané elektronickou poštou (e-mailom), v momente, kedy systém elektronickej pošty odosielateľa alebo príjemcu pošle na e-mailovú adresu odosielateľa potvrdenie o doručení elektronickej pošty do systému elektronickej pošty príjemcu, pričom v prípade, ak takéto potvrdenie bude doručené na adresu odosielateľa mimo pracovný deň alebo v pracovný deň po bežnom pracovnom čase, za čas doručenia sa bude považovať najbližší nasledujúci pracovný deň;
       3. budú doručované kuriérskou službou, štvrtý pracovný deň po dátume odovzdania kuriérskej službe na prepravu, alebo v prípade skoršieho doručenia, k dátumu doručenia príjemcovi na základe potvrdenia odosielateľovi kuriérskou službou; alebo
       4. budú doručované ako doporučená zásielka, prevzatím, odmietnutím prevzatia alebo prvý pracovný deň po tom, čo pošta vráti komunikáciu odosielajúcej strane ako nedoručenú.
    2. Všetky oznámenia, žiadosti, požiadavky a ostatná komunikácia budú adresované na príslušné adresy sídla Zmluvných strán a/alebo adresy Zmluvných strán uvedené v záhlaví tejto Zmluvy a/alebo uvedené v bode 4.10.1 (alebo na také iné adresy alebo čísla, ktoré si Zmluvné strany navzájom oznámili podľa tohto odseku).
  1. **Poistenie**
     1. Zhotoviteľ je povinný uzatvoriť a udržiavať odo dňa nadobudnutia účinnosti tejto Zmluvy až do uplynutia Záručnej doby v platnosti poistnú zmluvu na poistenie zodpovednosti za škodu pri výkone podnikateľskej činnosti na poistnú sumu minimálne vo výške 30 % Zmluvnej ceny. Zhotoviteľ predloží kópiu poistnej zmluvy alebo iný rovnocenný doklad preukazujúci platnosť poistenia podľa tohoto bodu najneskôr v deň uzatvorenia tejto Zmluvy, ak taký doklad nepredložil už skôr;
     2. V prípade predĺženia resp. skrátenia termínov resp. lehôt, na ktoré je viazaný začiatok resp. koniec poistení podľa bodu 4.11.1 vyššie, sa vždy budú uplatňovať takto upravené lehoty. T. j. Zhotoviteľ je dĺžku poistení povinný upraviť (povinnosť predĺžiť, resp. oprávnenie skrátiť) primerane v závislosti od úpravy týchto termínov resp. lehôt.
  2. **Bankové záruky**
     1. Zhotoviteľ je povinný v prospech Objednávateľa pre účely krytia nárokov Objednávateľa voči Zhotoviteľovi podľa tejto Zmluvy zriadiť bankovú záruku s náležitosťami podľa vzoru tvoriaceho Prílohu č. 7 tejto Zmluvy, ktorá bude vyhovovať nižšie stanoveným požiadavkám (ďalej aj ako „**Banková záruka**“). Z Bankovej záruky musí vyplývať záväzok banky, ktorá vystavila Bankovú záruku, že na prvé požiadanie zaplatí Objednávateľovi akúkoľvek čiastku, ktorú Objednávateľ vyhlási za splatnú podľa tejto Zmluvy, na jej základe alebo v súvislosti s ňou, najviac však do výšky Bankovej záruky.
     2. Zhotoviteľ je povinný zriadiť a doručiť Objednávateľovi Bankovú záruku vo výške 10 % zo Zmluvnej ceny najneskôr k momentu začatia fyzických prác na Diele (Budove). Banková záruka musí byť platná a vymáhateľná od momentu jej vystavenia až do momentu vydania Preberacieho protokolu k  Dielu.
     3. V prípade predĺženia resp. skrátenia termínov resp. lehôt, na ktoré je viazaný koniec trvania Bankovej záruky, sa vždy budú uplatňovať takto upravené lehoty. T. j. Zhotoviteľ je trvanie Bankovej záruky povinný upraviť (povinnosť predĺžiť, resp. oprávnenie skrátiť) primerane v závislosti od úpravy týchto termínov resp. lehôt. V prípade úpravy týchto termínov, resp. lehôt je Zhotoviteľ vždy povinný Objednávateľovi predložiť upravenú Bankovú záruku zodpovedajúcu novým termínom a lehotám. V prípade predĺženia Lehoty vykonania Diela je Zhotoviteľ povinný Objednávateľovi predložiť predĺženú Bankovú záruku najneskôr do 30 dní pred uplynutím pôvodnej doby platnosti Bankovej záruky.
     4. Objednávateľ je oprávnený čerpať Bankovú záruku na akúkoľvek splatnú čiastku, ktorá Objednávateľovi vznikne z tejto Zmluvy alebo v súvislosti s ňou (vrátane čiastok splatných z dôvodu nedodržania tejto Zmluvy zo strany Zhotoviteľa ako aj pre prípad odstúpenia od Zmluvy). V prípade čerpania Bankovej záruky o tom Objednávateľ Zhotoviteľa bezodkladne informuje. V takom prípade je Zhotoviteľ bezodkladne, najneskôr do piatich (5) pracovných dní od kedy sa dozvie o čerpaní Bankovej záruky, doplniť Bankovú záruku do plnej výšky podľa okolností bodu 4.12.2 tejto Zmluvy. Po doplnení Bankovej záruky do plnej výšky platia ustanovenia tohto bodu 4.12 opäť primerane.
  3. **Rokovací jazyk**
     1. Rokovacím jazykom je slovenský prípadne český jazyk ak v tejto Zmluve nie je výslovne uvedené inak. Akékoľvek dokumenty vrátane všetkej Dokumentácie Zhotoviteľa, montážneho/stavebného denníka, príručiek a akejkoľvek inej dokumentácie budú vyhotovené v slovenskom jazyku resp. v českom jazyku. V prípade, ak Zhotoviteľ resp. jeho Odborníci či Subdodávatelia budú pracovať v inom ako slovenskom resp. českom jazyku je Zhotoviteľ povinný zabezpečiť akékoľvek a všetky preklady a tlmočenie do rokovacieho jazyka na vlastné náklady, ak v tejto Zmluve nie je výslovne uvedené inak.
  4. **Mlčanlivosť**
     1. Dôverné informácie znamenajú všetky informácie a skutočnosti, ktoré získali Zmluvné strany alebo o ktorých sa dozvedeli akýmkoľvek spôsobom pri uzavretí alebo plnení tejto Zmluvy alebo v súvislosti s ňou, a ktoré majú charakter obchodného tajomstva podľa Obchodného zákonníka (ďalej len “**Dôverné informácie**”).
     2. Zmluvné strany sa zaväzujú zachovávať mlčanlivosť o Dôverných informáciách, používať Dôverné informácie výlučne na účely plnenia Zmluvy, neposkytnúť a nesprístupniť Dôverné informácie tretím osobám a prijať všetky potrebné opatrenia na ochranu a zabezpečenie Dôverných informácií pred ich zverejnením alebo poskytnutím tretej osobe. Toto ustanovenie sa nebude vzťahovať na poskytnutie informácií v prípade, ak:
        1. ide o zverejnenie samotného textu Zmluvy alebo iných informácií, ktoré sa získali za verejné financie alebo sa týkajú používania verejných financií a ktoré Prijímateľ zverejňuje z dôvodu transparentnosti;
        2. to bude potrebné pre plnenie jej povinností podľa tejto Zmluvy,
        3. na to bude povinná podľa právneho predpisu alebo podľa vykonateľného rozhodnutia, opatrenia alebo výzvy príslušného orgánu verejnej moci,
        4. to bude potrebné v súdnych, rozhodcovských, správnych a iných obdobných konaniach,
        5. treťou osobou bude právny alebo daňový poradca, audítor, banka, pobočka zahraničnej banky, ich poradcovia, alebo iný poradca Zmluvnej strany, ktorý zároveň vo vzťahu k poskytnutým alebo sprístupneným informáciám bude mať zákonom uloženú alebo zmluvne dohodnutú povinnosť zachovávania mlčanlivosti,
        6. treťou osobou bude osoba, ktorá má vo vzťahu k Zmluvnej strane postavenie ovládajúcej osoby alebo ovládanej osoby podľa príslušných ustanovení Obchodného zákonníka.
     3. Zmluvné strany sa dohodli, že obsah Zmluvy, vrátane obsahu všetkých jej príloh, je verejný a nevzťahujú sa naň ustanovenia o ochrane informácií ako to ustanovuje bod 4.14.2 tejto Zmluvy.
  5. **Konflikt záujmov**
     1. Zhotoviteľ vyvinie všetko úsilie a príjme všetky nevyhnutné opatrenia, aby on a jeho Subdodávatelia zabránili akejkoľvek situácií, kedy by plnenie tejto Zmluvy malo alebo mohlo byť ohrozené z dôvodu ekonomických, politických, národnostných, rodinných alebo akýchkoľvek iných obdobných väzieb alebo inej formy spoločného záujmu a/alebo aby došlo ku konfliktu záujmov ako je opísaný v ustanovení § 23 Zákona o verejnom obstarávaní (ďalej aj ako „**Konflikt záujmov**“).
     2. V prípade výskytu akejkoľvek situácie, kedy by nastal alebo by taká situácia smerovala k tomu, že nastane Konflikt záujmov, Zhotoviteľ je o tom povinný bezodkladne informovať Objednávateľa v písomnej forme. Zhotoviteľ príjme všetky nevyhnutné kroky k tomu, aby bol Konflikt záujmov odvrátený alebo odstránený.
  6. **Spoločné a záverečné ustanovenia**
     1. Zmluvné podmienky uvedené v tejto Zmluve, vrátane jej príloh, predstavujú úplnú dohodu medzi Zmluvnými stranami a nahrádzajú všetky predchádzajúce dohody a dohovory, či už ústne alebo písomné, medzi Zmluvnými stranami súvisiace s predmetom tejto Zmluvy.
     2. Ak Zmluvná strana neuplatní niektoré svoje oprávnenie podľa tejto Zmluvy, alebo ak si nevyžiada plnenie niektorého z ustanovení tejto Zmluvy od druhej Zmluvnej strany, nebude sa to vykladať ako súčasné alebo budúce vzdanie sa práva z tejto Zmluvy, ani to nebude mať vplyv na možnosť Zmluvnej strany následne si uplatňovať akékoľvek práva z tejto Zmluvy.
     3. Zhotoviteľ nie je oprávnený postúpiť akékoľvek pohľadávky (práva) vyplývajúce z tejto Zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto Zmluvy bez predchádzajúceho písomného súhlasu Objednávateľa.
     4. Zmluvné strany berú na vedomie, že zmena Zmluvy je možná len v súlade s § 18 Zákona o verejnom obstarávaní. Prípadná zmena tejto Zmluvy je možná len písomnou dohodou Zmluvných strán, a to vo forme číslovaných dodatkov podpísaných oprávnenými zástupcami oboch Zmluvných strán.
     5. Zmluvné strany pre prípad sporu majúci pôvod v tejto Zmluve určujú právomoc a príslušnosť súdov Slovenskej republiky pre právoplatné rozhodnutie predmetného sporu, pričom pre rozhodnutie sa použijú hmotnoprávne a procesnoprávne predpisy platné v Slovenskej republike.
     6. Každé ustanovenie tejto Zmluvy sa, pokiaľ je to možné, vykladá tak, aby bolo účinné a platné podľa platných právnych predpisov. Pokiaľ by však niektoré ustanovenie tejto Zmluvy bolo podľa platných právnych predpisov nevymáhateľné alebo neplatné, nedotkne sa to platnosti alebo vymáhateľnosti ostatných ustanovení tejto Zmluvy, ktoré budú i naďalej záväzné a v plnom rozsahu platné a účinné. V prípade takejto nevymáhateľnosti alebo neplatnosti budú Zmluvné strany v dobrej viere rokovať, aby sa dohodli na úpravách alebo dodatkoch k tejto Zmluve, ktoré sú potrebné na realizáciu zámerov tejto Zmluvy a ktoré si vyžaduje takáto neplatnosť alebo nevymáhateľnosť.
     7. Zmluvné strany vyhlasujú, že sa s obsahom Zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.
     8. Zmluva je vyhotovená v šiestich (6) rovnopisoch, pričom Objednávateľ dostane štyri (4) rovnopisy a Zhotoviteľ dostane dva (2) rovnopisy.
     9. Neoddeliteľnou súčasťou zmluvy sú prílohy:

Príloha č. 1 Harmonogram prác *[Príloha bude doplnená v čase pred podpisom zmluvy s úspešným uchádzačom. Prílohu č. 1 bude tvoriť časti ponuky uchádzača, ktorú predloží podľa bodu 8.2d) časti A. Pokyny pre uchádzačov súťažných podkladov ako „Harmonogram plnenia“]*

Príloha č. 2 Návrh na plnenie kritérií [*Príloha bude doplnená v čase pred podpisom zmluvy s úspešným uchádzačom. Prílohu č. 2 Zmluvy bude tvoriť časť ponuky uchádzača, ktorú predloží podľa bodu 8.2h) „Návrh na plnenie kritérií]*

Príloha č. 3 Návrh Zhotoviteľa *[Príloha bude doplnená v čase pred podpisom zmluvy s úspešným uchádzačom. Prílohu č. 3 budú tvoriť časti ponuky uchádzača, minimálne najmä časť ponuky uchádzača, ktorú predloží podľa bodu 8.2b) časti A. Pokyny pre uchádzačov súťažných podkladov pre zmluvu o dielo označenú ako „Podrobný opis ponúkaného predmetu zákazky“ vrátane sumarizácie návrhu opatrení s uvedením investičných nákladov za jednotlivé opatrenia formou vyplnenej tabuľky podľa vzoru v Prílohe č. B.2 Návrh opatrení (vzorový formulár) súťažných podkladov.“]*

Príloha č. 4 Špecifikácia predmetu Zákazky [*Príloha bude doplnená v čase pred podpisom zmluvy s úspešným uchádzačom. Prílohu č. 4 bude tvoriť časť nasledovných dokumentov upravená vo vzťahu k Časti predmetu zákazky, na ktorý sa uzatvára Zmluva: Príloha č. B.1 súťažných podkladov Minimálny rozsah povinných opatrení a Prílohy č. B.3 až B.20 Súťažných podkladov. Príloha môže byť doplnená o vysvetlenia súťažných podkladov v procese Verejného obstarávania]*

Príloha č. 5 Zoznam Subdodávateľov *[Príloha bude doplnená v čase pred podpisom zmluvy s úspešným uchádzačom. Prílohu č. 5 predloží úspešný uchádzač najneskôr v čase uzatvorenia zmluvy podľa bodu 27.5 časti A. Pokyny pre uchádzačov súťažných podkladov]*

Príloha č. 6 Zoznam Odborníkov *[Príloha bude doplnená v čase pred podpisom zmluvy s úspešným uchádzačom. Prílohu č. 6 bude tvoriť časti ponuky uchádzača, ktorú predloží podľa bodu 8.2c) časti A. Pokyny pre uchádzačov súťažných podkladov ako „Zoznam odborníkov“]*

Príloha č. 7 Vzor Bankovej záruky *[Predloží uchádzač vo svojej Ponuke spolu so Zmluvou ]*

|  |  |
| --- | --- |
| **Objednávateľ**  V Bratislave  Dňa [●] | **Zhotoviteľ**  V *[doplní uchádzač]*  Dňa *[doplní uchádzač]* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Za **Hlavné mesto Slovenskej republiky Bratislava**  Ing. arch. Matúš Vallo, primátor | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Za *[doplní uchádzač]*,  *[doplní uchádzač]* |

**Príloha č. 7 Zmluvy o Dielo – Vzor Bankovej záruky**

**Záručná listina pre Bankovú záruku za krytie nárokov Objednávateľa zo Zmluvy o Dielo č.** [●]

Objednávateľ: Hlavné mesto Slovenskej republiky Bratislava, so sídlom na adrese Primaciálne námestie 1, 81499 Bratislava, IČO: 00 603 481 (ďalej len Objednávateľ)

Záruka č.  [●]

Boli sme informovaní, že náš klient, [●] (ďalej len Zhotoviteľ) a Vaša spoločnosť ako Objednávateľ ste dňa [●] uzavreli Zmluvu o Dielo č. [●] (ďalej len Zmluva) na predmet: „[●]“.

Celková Zmluvná cena podľa Zmluvy je [●],- EUR bez DPH.

V súvislosti s realizáciou uvedenej Zmluvy je požadovaná banková záruka, a to vo výške [●] % z celkovej Zmluvnej ceny, čo zodpovedá sume [●],- EUR.

V zmysle vyššie uvedeného sa týmto my, [●] neodvolateľne na prvú výzvu zaväzujeme zaplatiť Vám: Hlavné mesto Slovenskej republiky Bratislava, so sídlom na adrese Primaciálne námestie 1, 81499 Bratislava - mestská časť Staré mesto, IČO: 00 603 481, bez ohľadu na platnosť a účinnosť vyššie uvedenej Zmluvy a zriekajúc sa všetkých práv na námietky, akúkoľvek sumu/sumy vrátane zmluvných pokút podľa Zmluvy a iných nárokov podľa Zmluvy, ktoré spolu nepresiahnu celkove maximum [●],- EUR (slovom: [●] euro) na základe Vašej písomnej výzvy na zaplatenie.

V prípade nároku na plnenie z tejto bankovej záruky nám spolu s Vašou písomnou výzvou na zaplatenie musí byť predložený originál Vášho písomného prehlásenia, že Zhotoviteľ porušil podmienky Zmluvy, nakoľko si nesplnil svoje záväzky vyplývajúce zo Zmluvy, ktoré v tomto prehlásení bližšie špecifikujete.

Zaväzujeme sa Vám vykonať platbu až do vyššie uvedenej sumy tejto bankovej záruky po obdržaní Vašej písomnej výzvy na zaplatenie v lehote do päť (5) dní od jej obdržania.

Kvôli identifikácii každá výzva na zaplatenie z tejto bankovej záruky musí byť podpísaná Vašimi štatutárnymi zástupcami a (i) predložená prostredníctvom Vašej banky, ktorá potvrdí právnu záväznosť podpisov štatutárnych zástupcov Vašej spoločnosti, alebo (ii) predložená priamo Vami, pričom podpisy Vašich štatutárnych zástupcov musia byť úradne osvedčené notárom a prílohou výzvy musí byť aj originál alebo úradne osvedčená kópia výpisu z Obchodného registra Vašej spoločnosti, ktorý nebude starší ako desať (10) kalendárnych dní odo dňa podpisu výzvy na zaplatenie.

Túto bankovú záruku je možné uplatniť aj po čiastkach. S každou nami vyplatenou čiastkou v rámci tejto bankovej záruky sa znižuje náš záväzok o výšku rovnajúcu sa výške vyplatenej čiastky.

Táto banková záruka je platná do uplynutia Lehoty vykonania Diela (ako je tento pojem definovaný v Zmluve), presný dátum (*konkrétny dátum bude doplnený pri uzatváraní záručnej listiny*) vrátane.

Boli sme informovaní, že Zhotoviteľ má voči Objednávateľovi za určitých okolností vyplývajúcich mu zo Zmluvy povinnosť predĺžiť platnosť tejto bankovej záruky z dôvodu predĺženia Lehoty vykonania Diela, a to najneskôr do 30 dní pred uplynutím pôvodnej doby platnosti bankovej záruky. Z toho dôvodu sa Vám zaväzujeme uhradiť čiastky z tejto bankovej záruky aj potom, čo v lehote 30 dní pred uplynutím platnosti tejto bankovej záruky od Vás obdržíme Vašu písomnú žiadosť a prehlásenie, že bola z akéhokoľvek dôvodu predĺžená Lehota vykonania Diela, a táto banková záruka nebola zo strany Zhotoviteľa v súlade so Zmluvou predĺžená.

Akákoľvek požiadavka, týkajúca sa tejto bankovej záruky musí byť banke doručená najneskôr do uvedeného termínu platnosti bankovej záruky alebo v prípade predĺženia Lehoty vykonania Diela aj potom, za predpokladu že nám bolo doručené oznámenie podľa predchádzajúceho odseku tejto bankovej záruky. Po tomto termíne táto banková záruka zanikne automaticky a v plnej výške, bez ohľadu na to, či nám bude vrátený originál záručnej listiny alebo nie.

Platnosť tejto bankovej záruky môže skončiť skorším dňom, ako je posledný deň jej platnosti určený vyššie, a to:

(i) dňom, kedy obdržíme zo strany Objednávateľa vrátený originál tejto záručnej listiny; alebo

(ii) dňom vyplatenia celej zaručenej sumy oprávnenému z tejto bankovej záruky; alebo

(iii) dňom obdržania Vášho písomného prehlásenia, podpísaného oprávnenými osobami, v ktorom uvediete, že túto bankovú záruku považujete za ukončenú a vzdávate sa akéhokoľvek nároku na plnenie z nej.

Táto banková záruka riadi právnym poriadkom Slovenskej republiky. Prípadné spory budú riešené na príslušnom súde v Slovenskej republike.

Dátum [●]

Podpisy [●]